
Fericirea din mail 


De câteva luni încoace câştig toate loteriile 
din lume : Irlanda, Regatul Unit, Olanda, Belgia, 
Spania. Toţi bagă bani în contul meu gras, sunt 
un fel de Stelian Ogică globalizat. 

Morți prin tot felul de accidente stupide din 
Africa, încă de acum zece ani şi-au lasat averea 
special pentru mine, presimțind că o să cresc şi o 
să am nevoie de bani. 

Miliardari din Dubai se oferă să-şi mărite 
fiicele cu mine pentru că nu mai există nici o 
metodă normala de a scapă de banii care vin 
peste ei şi-i sufocă. 

Fericirea vine din Orient la pachet cu câte 
o hurie gata să-şi părăseasca Jihad-ul interior 
pentru exterioara iubire creştină. 

Manageri din bănci construite pe bogății 
coloniale mă invită să mă loghez la câte un cont 
gras, deschis pentru mine de anonimi bine 


intenţionaţi. 


Anonimii care mă iubesc şi mă mângâie cu 
o catifelată tandrețe financiară sunt prieteni de- 
ai mei dintr-o viață anterioară care acum vor să- 
şi încheie socotelile financiare cu mine pentru a 
putea pătrunde fără nici un regret în Nirvana. 

Eu îi iubesc, dar nu pot să le iau nici un 
ban, pentru că-n viața mea viitoare s-ar putea să 
am nevoie de ei. Şi se ştie : trebuie să-ți pese de 
toți ceielalți pentru a putea ajunge în acel loc în 
care nu-ți mai pasă de nimeni. 

Nu-mi pot permite o viață viitoare în care 
acestor oameni să nu le pese de mine. Asa că din 
toată această fericire care inundă mail-ul meu de 
pe Yahoo o să o aleg pe cea mai platonică : o 
bpătrânică de 69 de ani care-mi scrie că Isus mă 
iubeşte. Şi eu il iubesc pe Isus şi il rog să nu se 
mai dea miliardar arab, manager de bancă sau 


prieten anonim. 


Primavara din motoarele pinguinilor si 
motoarele globalizarii 


Experiența noastră istorică demonstrează 
categoric că istoria omului a fost şi o istorie a 
climei. 

În Evul Mediu microglaciaţiunea de câteva 
secole a schimbat harta agricolă a Europei şi ca o 
consecinţă firească şi comportamentul alimentar 
al locuitorilor vechiului continent. 

Primul efect al încălzirii planetei va fi însă 
accelerarea globalizării. Ne vom înfige în fructele 
exotice crescute în grădina noastră de către 
emigrantul chinez alungat din ţara lui de secetă 
sau potop, fructe la care bunicii noştri priveau cu 
nesaț temperat continental. 

Vom mânca orez iubitor de secetă, tomate 
halofile, gata sărate de tatăl ploaie şi mama sol. 
Ne vom scărpina pe spate de mâncărimi ciudate, 


pentru că şi microbii emigrează, nu-i aşa ? 


Vacile vor privi mai bovin, cu mai multe 
bale şi mai puţin lapte, dar mai gras. 

Râuri altădată învolburate vor naviga 
poticnite pe harta ţării, iar lacurile limpezi vor 
deveni nişte bălți eutrofizate, pline de mâl. 

Insule altădată vii şi pline de vegetaţie vor 
dispărea, acoperite de liniştea salină a lui 
Neptun, teritorii noi vor iesi gata uscate din 
mare, în alte locuri, visând la alte geografii. 

Încălzirea globală, va avea efecte 
demografice certe, va reveni timpul marilor 
migrații într-o altă vreme, într-o vreme globală. 
Schimburile economice se vor accentua, culturile 
alogene vor interfera dramatic cu cele indigene, 
va fi un nou Babel, care-l va atenua pe cel vechi, 
principiile discriminării vor fi înlocuite cu cele ale 
uniformizării, iar limba, da limba va deveni 
treptat una singură. 

În realitate, încălzirea globală pleacă de la 
un paradox, pleacă de la berea ţinută la rece, de 


la vita congelată în destinul ei de hamburger, de 


la dorința noastră de a ne răcori interiorul 
caselor noastre. Cultul pentru refrigerări de tot 
felul, a răcit interiorul universului nostru casnic, 
birourile noastre, maşinile noastre, dar a încălzit 
exteriorul acestora, adică planeta. 

Freonii, clorofluor carburile (CFC), sunt 
principalii agenţi de răcire din maşinile noastre 
de răcorit sau întărit hrana. Ei « trag » căldura 
din produsele depozitate în frigider şi o azvârle-n 
peretele din spatele frigiderului, prin intermediul 
unui schimbător de căldură, pe care la nevoie 
poți să-ți usuci şi ciorapii. 

Partea proastă este că atunci când ceva nu 
merge bine şi instalațiunea care ţine prizonier 
agentul se sparge, acesta zboară direct spre cer, 
unde se aliniază sub forma unui strat dat 
dracului. 

Acest strat reflectă înapoi căldura 
reflectată de pământ, jucând un ping pong 


nesfârşit şi tot mai îndrăcit cu suprafața planetei. 


Căldura captivă în acest joc este responsabilă de 
încălzirea planetei. 

Ea-l va face pe țăranul chinez să vină la 
tine şi să-ți îngrijească mandarinele. 

Deci iată cum, răcirea localizată determină 
încălzire delocalizată. 

Pentru încălzire, responsabil este şi laptele. 
Blajina vacă ce-l produce, este în realitate o 
maşinărie biologică superpoluantă şi care nu 
respectă întodeauna teoriile vosganiene. Vaca are 
la achiziții o serie de organe care transmit cea 
mai bună iarbă către mecanismele interne de 
procesare. Acestea, au ca subprodus, metanul, 
pe care vaca-l flatulează spre înălțimi, unde se 
aliniază pe lângă freoni si CO2 în ping pong-ul 
termodinamic. 

În ceea ce priveşte industriile noastre, ce 
să mai vorbim... sunt cei mai buni jucători din 
acest meci şi-n fiecare produs pe care-l vezi sau 
consumi, se află zvăpăiala unor grade celsius 


jucându-se liniştite prin atmosferă. 


Intenţiile ecologiste sunt intenţii bune. Ele 
pavează acum iadul biocombustibililor mai puţin 
poluanţi, dar produşi indirecţi ai agriculturii 
convenționale. Ideea de biocombustibil a fost mai 
abitir decât ideea de freon. Pentru a creşte 
suprafețele de trestie de zahăr sau rapiță 
(principala materie primă pentru biocombustibil) 
agricultorii au dat iama-n păduri. Plămânul cel 
verde a tuşit tot mai uscat, ajungând să amplifice 
fenomenul încălzirii globale. Pe lângă toate aceste 
lucruri, suprafețele cultivate cu plante au nevoie 
de diverse tratamente cu pesticide. Prezenţa 
acestora în locuri neobişnuite cu chimismul 
perfid al civilizației a fost ca un şut în fundul 
echilibrelor ecologice locale. 

Şi tot aşa, subtilele rotițe ale naturii, s-au 
tot învârtit, dinte cu dinte, au transmis otrava 
agriculturii moderne în locuri nebănuite încă. 

Lumea e complexă şi reacționează holistic. 
Orice idee bună, devine piatră de caldarâm 


pentru marşul triumfal al problemelor noastre de 

mâine. Cu ecosistemul planetei nu te pui. Cu 
ecosistemul planetei nu umbli cu jumătăți de 
măsură. Nu te bagi peste homeostazia lui de 
sistem mai bătrân decât tine, nu-i dai sfaturi şi 
mai ales, nu încerci să-l păcăleşti. 

În rest, ce să spun ? Se pare că-n 
primăvara din ouăle pinguinilor se ghiceşte deja, 


pe unde vor căuta strănepoțţii noştri Atlantida. 


INI 


Despre o serie de ecotermeni 


Suntem din ce în ce mai asaltați de 
termeni precum  : agricultură ecologică, 
sustenabilitate, agricultură durabilă, economie 
bazată pe cunoaştere etc. Puţini dintre noi ştiu 
însă care sunt semnificaţiile exacte ale acestor 
noțiuni, cine le-a definit, cine şi mai ales de ce la 
promovează 

Nevoia de a mânca mai sănătos este un 
imperativ vital al dezvoltării societății umane. 
Studiile savante sugerează că situația de criză 
demografică prin care trec Europa şi Statele 
Unite se datorează în mare măsură modului în 
care s-au hrănit populaţiile de pe aceste teritorii 
în ultima jumătate de secol. Îmbătrânirea 
populației, diabetul zaharat, sterilitatea 
masculină, tind să devină fenomene de masă 
induse se pare de hiperchimizarea hranei. 

Răspunsul oamenilor de ştiinţă se 
regăseşte în platformele politice şi instituționale 


sub forma noţiunilor enumerate mai sus. Să le 

luăm pe rând şi să vedem ce implică ele şi cum 
interferează cu stilul nostru de viaţă. 
Agricultura ecologică : presupune exorcizarea 
tehnologiilor de cultură a plantelor de orice aditiv 
(îngrăşăminte chimice,  erbicide, insecticide, 
fungicide etc). Culturile trebuiesc cultivate pe 
terenuri nepoluate sau depoluate în mod natural, 
în timp. Protecţia culturilor se bazează exclusiv 
pe potenţialul intrinsec al plantelor cultivate (pe 
plasticitatea lor ecologică, pe rezistenţa lor nativă 
la boli, dăunători şi factori abiotici de stres). 
Experiența a arătat însă că producțiile 
obţinute sunt extrem de mici iar calitatea lor este 
extrem de slabă (randamentul unui hectar de 
grâu cultivat în condiţii ecologice este de cele mai 
multe ori similar cu cel înregistrat la sfârşitul 
evului mediu, înaintea industrializării). Accesul 
la astfel de produse este limitat prin urmare la 
consumatorii cu venituri peste medie. 
Probabilitatea ca acest tip de agricultură să fie 


viabilă în condițiile creşterii demografice a 

populației mondiale este extrem de mică iar 
urmările cultivării pe termen lung a plantelor în 
condiții ecologice nu sunt încă bine precizate (o 
urmare ar putea fi de exemplu ca acest tip de 
culturi să constituie situs-uri de refugiu pentru 
populaţiile de dăunători sau boli, cu efecte 
semnificative asupra biodiversității 
ecosistemului). 

Agricultura durabilă sau sustenabilă este 
acel tip de agricultură care urmăreşte 
conservarea resurselor mediului la un nivel care 
să permită nepoților şi stranepotilor noştri să 
trăiască un stil de viață similar cu al nostru în 
ceea ce priveşte utilizarea aceloraşi resurse. 
Mentalități de genul « după noi potopul » nu sunt 
durabile, excesul de apă utilizat pentru irigarea 
culturilor sau risipa acesteia nu sunt durabile, 
ele punând în pericol stilul de viață al urmaşilor 
noştri. 

La limită, se poate formaliza noțiunea de 


agricultura ecologică ca fiind una dintre 

interpretările excesive ale noțiunii de agricultură 
durabilă. Agricultura durabilă nu omite utilizarea 
tehnologiilor moderne de cultură şi protecţie a 
plantelor agricole. Dar pune un accent deosebit 
pe utilizarea tehnologiilor adecvate, pe 
eficientizarea cantităților de aditivi adăugate 
astfel încât acestea să aibă un impact cât mai 
redus asupra mediului sau chiar să-l protejeze pe 
acesta. 

Noţiunea de tehnologie adecvată are şi ea 
un sens mai larg, sintetizând aspecte sociale, 
ecologice, economice şi culturale referitoare la o 
anumită tehnologie. O tehnologie adecvată este o 
tehnologie care este adaptată spaţiului pe care 
este ea folosită, astfel că o tehnologie proiectată 
în China poate să nu fie eficientă în România. 

In fine, economia bazată pe cunoaştere 
este un principiu fundamental al economiei 
viitorului. Ea este caracterizată prin rapiditatea 
transferului tehnologic de la infrastructura de 


cercetare, dezvoltare şi inovare către producția de 

bunuri şi servicii, acest lucru influențând pozitiv 
competitivitatea produselor şi gradul de 


satisfacție al consumatorului. 

Odă corupţiei 


Corupţia este motorul progresului. 
Corupţia este ca un medicament pe care-l iei 
zilnic şi care te face să te simţi bine. Dacă mă 
duc la un medic pentru că mă doare un picior şi 
nu-l mituiesc, plec de acolo cu o durere de inimă. 
Dacă mă duc apoi la cardiolog şi nu-l mituiesc 
plec de acolo cu o durere de cap. Dacă ma duc la 
neurolog şi nu-l cinstesc şi pe el mi se face frica. 
Daca ajung la psiholog si nu-i cresc si acestuia 
standardul de viata ma doare sufletul. Astfel, 
ajung la preot care este preferatul meu. El nu ia 
niciodata pentru sine, doar isi opreste putin din 
putinul pe care il dau lui Dumnezeu. Chestia 
asta ma unge la suflet, in sfarsit. Ma duc plin de 
beatitudine la primar, la politist, la functionarul 
public, la profesor. Daca am un dram de noroc 
pot sa ma intalnesc cu un ministru pe care sa-l 
mituiesc preventiv, asa doar ca sa-l tin agatat 
pentru eventualitatea in care apare vreo licitatie 


care ma intereseaza.Mita ne leaga. Mita ne face 

un popor de doua ori milenar. Mita ne-a salvat de 
nenorocirea de a fi transformati in pasalac 
turcesc. Mita ne-a dat tuturor case, mita ne-a 
facut oameni mari si mita ne-a crescut copiii 
incepand de la gradinita si pana la cele mai 
ravnite facultati. Mita ne-a facut ochiul bucuros 
pentru victoriile echipei favorite, mita ne-a scris 
articole favorabile si mita ne-a inconjurat 
intodeauna de prieteni gata sa ne curete acolo 
unde nu ne curata nici produsul finit de la Apa 
Nova. Mita e liantul universal, mita a scris 
Abecedarul dupa care am invatat prima litera si 
s-a strecurat in tot felul de cuvinte care dau 
culoare limbii stramosesti. Mitan e un nume 
propriu relativ frecvent la romani. Romanilor le 
place sa o : comită, demită, remită, emită omita. 
Romanii urasc termita, urasc dermita si le place 
ca femeia lor sa fie ermita, iar amanta 

De aceea spun : traiasca mita, cine nu da 
mita, vomita ranchiuna si desnadejde, e un ratat 


social, un amarat pe care va trebui sa-l sustinem 

din banii nostri de mita. Mita ne face sa traim 
bine in ciuda statisticilor care ne spun ca traim 
prost. Va trebui sa ridicam un monument de 
dolomita, Doamnei Mita pentru serviciile aduse 
poporului nostru greu incercat. De ce nu a cazut 
comunismul mai repede chiar daca nu aveam ce 
manca ? Pentru ca aveam in schimb bani de 
mita. Bani din care s-a ridicat aristrocratia 
postdecembrista care s-a sinchisit sa ne angajeze 
pentru a ne face pe fiecare dintre noi mici agenti 
propagandistici, mici vectorasi de mita care sa 
disemineze valorile mitei mai departe. Vom trai 
deci inca de doua ori milenar datorita mitei. Vom 
mitui tot : popoare, conjuncturi, Istoria. Si vom 
mitui chiar si Moartea daca nu cumva, după 
povestea cu Ivan Turbinca, distnsa doamnă nu s- 
a lecuit de tot ceea ce miroase, chiar si un pic, 


ruseste. 

Încacatranitul se vrea razbunator 


“Încăcătrănitul” se vrea răzbunător, pe 
chipul său astenic nu şade nici un nor, se- 
asmute către presă cu glasul tunător, se întoarce 
PSD-ul cu fața la popor. A rătăcit aiurea prin 
fustele bunicii călăuzindu-i drumul ocult doar 
licuricii. Şi asta fu greşeală perfid insinuată din 
vremea-n care încă bunica era fată, pe fusta ei cu 
franjuri nu se văzuse pată şi nici minier în poartă 
la vreun student să bată. S-a terminat cu lenea 
de luptă a vreunui moş, s-a terminat trădarea pe 
câte-un caltaboş a tacticii de luptă, azi țara este 
suptă în elementul ei de practici mai perfide, de 
lupta de idei. La Cotroceni în poartă berbecul 
acupuncturii adus tocmai din China va desfința 
tiranul şi-l va muta la Glina  (berbecu' 
acupuncturii-i bazat pe meridiane, el a venit de 
acolo ascuns în termopane). Vom câştiga şi lupta 
pentru parlamentare, pe lângă mici şi bere vom 
da şi de mâncare. Guvernul nostru va ţine însă 


post, că îngrăşarea-n funcții la mase pică prost. 

Vom readuce nepoţii primarilor la muncă, 
deşertul despărțirii-l vom transforma în luncă şi 
orice familie de democrați, rănită, pe aceleaşi 
posturi bune se va găsi unită. Echipele unite prin 
astfel de rudenii vor genera în mase doar linişti şi 
smerenii. Poporul însuşi privi-va mulțumit şi la 
Cristoiu noaptea va sforăi tihnit. Ciutacu nu va 
spune decât cuvinte bune, consiliind miniştrii şi 
rudele imune. La ora 5 teve-ul va prezenta doar 
plaiuri pe care câte-o oaie-şi uită ale ei baiuri iar 
după 10 seara şi doar pentru adulți vom prezenta 
iubirea la oamenii cei culți. Vom prezenta o dată 
- de două ori pe an ce a mai găsit Partidul la 
Laura Andreşan, cum se depune ponta la 
doamna Daciana şi cum se decojeşte un măr şi 
chiar banana.La patru ani odată, când o să ne 
voteze, poporul va fi liber să mai evolueze. Vom 
mai mări şi pensii, vom creşte şi salarii, vom 
ajuta dentiştii să omoare nişte carii, vom da corn 
şi lapte şi peste clasa şapte, vom da şi la liceu, 


deşi mi-e frică tare de-o anume interpretare (căci 


2] 


ştiiți psihanaliza cu cornu şi lăpticu” simbolizează 
acuma copilul şi tăticu”).În fine, pentru a nu vă 
mai reține cu bunele intenții ce gingaş mă 
descriu, vă spun cu tot elanul de căprior zglobiu: 
Votaţi-ne şi mierea pe voi o să tot curgă, cum 
curge peste lume doar slava demiurgă. Nu vă 
gândiţi că albine sa-şează peste voi pentru a-şi 
lua din miere în plase înapoi, vom da o lege care 
le va veni de hac, albinele din țara nu vor avea 
nici ac, nici pentru mierea noastră vre-un amărât 


de sac. 

Sassu si compasu' 


Cercul poate conține compasul creator, 
rotind peste hârtie grafitul foşnitor. Aşa şi TVR-ul 
conţine pe unu' Sassu ce face pe hârtie ce poate 
şi compasu'. Numirea lui în funcții audiovizuale 
nu valora pe vremuri nici câteva paralele. Toţi 
aşteptau să-l vadă ținând discursuri rare la câte- 
o conferință, la şcoli şi seminare, purtând ca un 
brelog al funcţiei renume fără-aşi găsi vreun loc. 
Dar vezi ce perfidie, abia înscăunat se şi trezi-n 
războiul preacrud şi-nveninat ce multe firi din 
presă rapid a scăpătat. Pândind la Concurenţă, 
să vadă ce mai spune Ciutacu-n al său show 
lipsit de vreun renume, fu torpilat din vise de-un 
aspru telefon, Rodica de la Ştire-l făcea pe Remeş 
om. Apoi pe rând sunară şi de pe la partide, din 
Parlament săriră pe el zeci de omide, de la 
Guvern miniştrii porniră să-l salute cu-ndemnuri 
din acela ce se-prezintă mute. Din presă 


apărătorii titratei inocențe săriră către dânsul 

rostind impertinențe. Candidul nostru Sassu 
atâta aştepta, avea recunoştinţa acuma cui o da. 
Se apucă să scrie şi toată competenţa şi-o puse 
pe-o hârtie care friza decența. Se interzice acuma 
orişice fel de ştire ce poate să scoată Guvernul 
din fire, se impune în toate acuma un minim de 
decență şi fără a fi prozaici şi-un minim de 
prudenţă. Rodica să-şi prezinte un gram din 
mintea creață în fața unor oameni cu voturi la 
mustață. Să judece aceia dacă a fost chiar bine 
să dea pe post caseta, să iasă de pe şine şi să 
arate lumii că tocmai cei ce dau, o finanțare 
două, sunt tot cei ce şi iau. Să se arate clar că 
mâța-n sac nu-i probă atâta timp cât mâţa nu 
este validată de cineva în robă. Din staff-ul cela 
care se face vinovat de toată tevatura să nu fie 
iertat nici cei ce din greşală în treabă s-au băgat. 
Să vină Mădălina şi cu profesionism să bage-n 
monitoare doar purul jurnalism. Să nu mai prind 
pe vreunul că face altfel de joc că-l readuc la 


cârmă pe marele Şoloc. Şi dacă văd vreo ştire 

cântându-l pe Băsescu il veți avea drept mentor 
pe domnul Melinescu. Această adiere plăcută de 
schimbare dădu apă la moară şi notei la purtare. 
Zamfir, acreditatul în sfere tăricene simți clar 
adierea şi se umfla în pene. Mândru că 
aşteptarea nu fu chiar gratuită dar ofticat pe sine 
de ce putu să-nghită şi dornic de revanşă trecu 
rapid la manşă. E drept că tot contextul în pânze 
i-a suflat şi avanpremieră lui Bute a creat. În 
vremea asta Radu, un tip cam imposibil îi 
ciopârțeşte stilul aşa cum crocodilul îi ciopârțea 
pe vremuri pe cei ce treceau Nilul. Pe scurt, o 
bancă sponsorizează un pom ce va primi la bază 
şi câine dar şi om. Lui Radu nu-i convine ca 
numele acela s-apară pe ecran, că e publicitate şi 
jurnalism cam van. Zamfir se enervează el fiind 
deja frustrat şi-i trage o directă de aproape-l lasă 
lat. Lui Sassu nu-i convine ce s-a întâmplat şi 
prin urmare Radu va fi pe loc mutat. Dar până 
atunci la Ziua, sa sune chiar Zamfir să-i scrie un 


articol cu iz de trandafir. Să scrie clar acolo că 


25 


Radu a fost lovit când din îmbrățişarea-i Zamfir 
s-a tot smucit.Acuma ghicitoare. Ce bancă este 
oare? O fi fost banca aceea ce vrea să te însori la 
cate-un pui de fată de vrei să-i cumperi flori sau 
care te pândeşte pe la vreun bar anume să-ți 
calmeze iubita când dânsa face spume, o fi banca 
aceea cu purceluşi zglobii care pe rât se îndopă 
cu monezii argintii şi excretă după o vreme 
numai economii sau banca aia care piticii din 
grădină-i fac sfătoşi şi suavi ca doza de morfină 
la care ajungi la urmă când prea pe bune-i crezi 
şi-n toate ale lumii cotloane-ncepi să-i vezi sau 
poate banca aia ce pe Napoleon din prea mic de 
statură l-a împins către neon, sau poate banca 
aia de tot trimite zâni când tu aştepţi răspunsuri 


de zeci de săptămâni ? 


26 


De inima stangace 


Călcai pe câte-o roză din toate trei ce-aveai 
si peste buze limba cu tandru gand treceai. 
Păreai întunecată de-un vis ce te rodea, sorbeai 
îngândurată din ceai şi din peltea, apoi ţineai 
discursuri cu patos şi îndemn de se fereau şi 
carii de limba ta de lemn. Nu prea le aveai cu 
treaba prin curte, nu ştiai să speli o rufă două şi 
te împiedicai de orişice crenguță în cale o 
prindeai. Nu-ţi prea placea bunica şi o priveai 
buimacă când te făcea in public energic, 
prostănacă. Tu creştineşte-n tine mai tare te- 
nchideai şi de nepoții dânsei acerb te-nconjurai. 
Din trandafirii curţii ce ţi-ai propus să tai tu ţi-ai 
făcut podoabe şi-un plin de ţepe strai. Nu ai tăiat 
nici unul cu gând să-i arunci, chiar ai purces 
degrabă ca să-i cultivi prin lunci adică în județe 
mai bine îndoctrinate în care-i o onoare să ai 
multe păcate. 

Si îți tineai tot părul prins într-o agrafă şi 


nu ieşeai în public fără să faci o gafă. Misterul 

tău pesemne că numai tu-l ştiai căci inima-n 
stânga-n realitate aveai. Poate că doar Oprescu 
mai bănuia ceva pe vreme-n care încă, pe la 
spital trecea. Dar de atunci probabil că tot 
blocându-i treapta s-a lămurit şi dânsul că 
inima-i în dreapta. 

Mă tulbură secretul şi tot căznesc în stele 


sa aflu cam ce treabă ai cu Polichinele. 

Publicităţuri 


Vom vorbi de reclame şi alte chestii tâmpe 
ce la teveu în față pot să ni se-ntâmple.In prima 
scenă-un mândru, un chipeş indigen, aluneca pe 
stradă ca Moş Crăcin sub ren. O domnişoară 
blondă-l scoală cu portiera (o blondă din aceea 
ce fără nici un mas ţi-ar pune jartiera la gât, de-ţi 
picură din nas). Chipeşul nostru fante se clatină 
în mers şi de dureri se strâmbă din ce în ce mai 
des, se contorsionează şi se schimonoseşte ca 
după rea fiertură sau la dentist sub cleşte. 

Acuma să vezi fază. Cică mergea spre-o 
tipă care le avea cu voodoo (putea să- fi fost 
soață, da' nu-i arată nudu)). Şi tipa cu-o păpuşă 
îl chinuia pe fante cum chinuie nepotul politic, o 
mătuşă. Ba-i îndoia piciorul, ba îi forța o mână 
până ajungea sărmanul să meargă într-o rână.El 
se-apăra de toate frcându-se mai des cu-un soi 
de alifie cam, cam cum freci un ness. Şi gelul 
ăsta magic de toate-l proteja, îi da puteri sporite, 


spre ea înainta. Gelului acela îi zice Ketonal şi 

rima cea mai dreaptă este de “gel anal”. Că tot 
sgândind acuma la aerele ei eu cred ca tipu acela 
o sa devină gay. 

Apoi să vezi la pensii.Cică-i posibil chiar ca 
eul tău de mâine să-ți facă astăzi dar. Să vină să- 
ți arate ce scaun cu rotile o să posezi tu mâine 
chiar fără să ai pile. Şi ce baston din aur va ţine 
vârsta ta în vremea aceea-n care nu te va ţine ea. 
Ce cadru ai să-ți cumperi şi cum ai s-o zbugheşti 
când tu vrei vrea prin lume să mai călătoreşti. Că 
boala ta e scumpă, alta nici n-o să ai şi o s-o 
provoci plimăbând-o prin lumea-n care stai. 
Efectele intrării legii în vigoare se pare că-n 
viitoruri a cam creat stupoare. Se înmulțesc 
clienţii ce se trezesc la uşi cu tot felul de babe, 
bunici şi chiar mătugşi. Şi toți îşi dau suflarea în 
prag la dumnealor zicând că bătrâneţea le fu 
ceva uşor. Că pensia aleasă, nu se putea mai 
bună că şi-au permis cu ea să meargă şi pe lună. 
Doar eul meu se pare că nu-şi găsi trusou că mi- 


a trimis prin una, misivă: “eşti un bow”.Eu cred 

că Răduleasca îmbătrâneşte-n clip ca să ne- 
accentueze complexul lui Oedip. Discursul ei nu- 
i fin, dar clipul pare mâna surprizânei Marin. 
Parcă şi văd momentul când în emisiune cu 
vocea cea mai snoabă, zâna Marin îi spune: 
Surpriză Mihaela! Acuma chiar eşti babă. Şi vei 
rămâne aşa. Că am vorbit cu Țiri, o pensie să-ţi 


dea. 

Zâna şi Jupâna fac praf săptămâna 


Mihaelă dragă cartea mea găsească-mi-te-n 
pace că ţi-am trimis şi eu ceva, să-mi zici dacă 
nu-ţi place. Îţi scriu eu totuşi ca să-ţi spun că ne 
uneşte mila şi a trecut aproape un an de când 
comun ne e Ştefan şi-s mândră ca zambila. Să 
ştii că n-am putut să beau din sticla mea de 
Panciu când am văzut cât te căzneai pentru 
Liana Stanciu. Şi am pornit şi eu să strâng un 
ban, doi bani grămadă dar nu ştiam atuncea eu 
cât eşti de revanşardă. Nu vreau din merite să-ți 
iau, am merite destule şi ştiu în banca mea să 
stau nu ca-alte nesătule. Eu nu accept să mă 
refuzi, fac public tot scandalu' cum toacă 
viermele la duzi îți voi toca semnalul. Te lauzi că- 
ntro zi ai strâns cât alții-n şapte zile, las că te 
ştiu ce marfă eşti şi că ai pus trei kile. La Robert 
tu vei regreta infama mârşăvie şi toată lumea va 
afla ce ai in scăfârlie. Vai, câte pensii au donat 


admiratorii mei şi tu cu scârbă ai refuzat a 

muncii lor, lei grei. Ca tu-n reclame când apari 
îmbătrânind discret se vede clar ca pentru bani-ți 
arăţi acest secret. Eu la şampon când m-am 
spălat pe cap şi încă-n public cu pasiune m-am 
frecat şi mi-a plăcut şi n-a contat decât fiorul 
ludic. Chiar şi pate-ul ce-l prezint nu-i decât 
pasiune că de al poftelor tremol făcui şi tensiune. 
Aşa că lasă-ți casieria deschisă doar o clipă, să 
bag şi eu în ea ceva, nu refuza în pripă. Ce dacă 
banii toți s-au strâns şi mândră-i lumea toată ? 
Să strângem dragă dublul lor, îl-mai operăm o 


dată! 

Nesimtirea liberala la episodul 2 


Aflu de pe fluxul Newsin ca liberalii 
hunedoreni au sarbatorit astazi ziua caltabosului 
si a tuicii. Inteleg ca nesimtrea devenita politica 
de partid inca de la evenimentul de duminica 
trecuta de la Moghioros s-a externalizat la nivelul 
intregii tari.Le mai dedic odata cantarea menita 
sa-i salveze de propria lor nesimtire: 

Cica liberalii la piața Moghioroş, făcură o 
orgie cu niscai tărie şi chiar cu caltaboş. Ideea mi 
se pare venită de la staff cu logică deşartă şi 
bunul simț cam praf. Chelul la cap îşi duce 
falangele cu pură melancolie-n glas iar ştirbul 
drept la gură s-ascundă ce-a rămas. La 
spânzurat în casă să te apuci să spui ce bună e 
textila pe gât când tu ţi-o pui, ce bun era 
săpunul pe numele lui Cheia că-ți proteja de 
boală şi boarfa şi femeia? Penibilă mişcare şi 
lipsă de respect că ne-ațţi înfipt săgeata atât de- 


adânc în piept. Poate că mita Remeş nu vi se 

pare rea şi vă gândiţi acuma că oricine-n țară ia. 
Gândiţi-vă că Geoană sătul de ghinioane s-ar 
apuca să-npartă prin lume termopane, că 
Bunicuța noastră venind pe la oraş s-ar apuca 
să-mpartă şepcute cu lămpaş, Băsescu învârtind 
o floare de cicoare s-ar apuca la lume să dea 
nişte vapoare. 

Mai bine sunațţi goarna şi strângeți-i pe toți 
că printre voi se ascund şi câțiva idioţi. Pe 
domnişoara Tuşa puneţi să țină uşa. Şi-n camera 
aceea în care sunteți toți, planificați un test ca 
să-i găsiți pe hoți. Tăriceanu se urcă pe lustră şi 
de-acolo va arunca lumină ca altădată Apolo. Din 
când în când va scoate dintr-un coş şi va arăta la 
lume un mândru caltaboş. Atunci Diana draga 
lumina o va stinge şi ce luceşte-n noapte cu aprig 
ochi distinge. Pe liberalii aceia a căror ochi 
sclipesc de poftă şi de râvnă la daru' împărătesc 
pe loc să-i dați afară chiar de rămâneți singuri şi 


vă imploră o ţară ca să o conduceţi iară. 

Atâta timp cât testul acesta nu-l porniţi cu alte 
mândre gafe în baltă o să izbiți. 

Şi ţineţi minte asta: poporul n-are sex, 
că stai la al cu curu' sau fațaii e totuna, 


când merge la votare el fute-ntodeauna. 

Pestele din cizma si filozofia aruncarii cu 
banul 


Un magistrat din Statele Unite ale Americii 
si-a pierdut slujba dupa ce a decis custodia unui 
copil aruncand cu banul. 

Daca acest lucru s-ar fi întâmplat în umila 
noastră republică semiparlamentară cazul ar fi 
stârnit chiar admiraţie. Într-un sistem juridic în 
care doar infractorii dau cu banul, a lăsa ceva în 
voia sorții, a lăsa destinul să judece, ar fi fost un 
lucru lăudabil 

S-ar fi făcut emisiuni cu sondaje de 1,19 
euro despre calitatea monezii, despre densitatea 
aerului şi forța degetului care a zvârlit-o, despre 
ascuțişul muchiei, despre ridurile în formă de 
şarpe trasate de BNR pe muchie, tocmai pentru a 
sublinia unitatea etimologică dintre funcția sinus 
care are formă de şarpe şi cuvântul englezesc sin 
care desemnează păcatul, despre mecanismele 
psihanalitice care au făcut judecătorul să aleagă 


moneda, despre « unde e moneda ? », despre 

karmă, clarviziune, transcedentalismul anilor 80, 
despre justiția oamenilor ca receptacul a justiției 
divine etc. 

Ne-am fi împărțit în două tabere, am fi 
făcut referendum, am fi schimbat sistemul de vot 
pentru a permite justiției divine să se manifeste 
plenar în urnă, unii parlamentari n-ar mai fi 
votat cu aspirină ci cu monezi. 

Am fi devenit brusc fanatici mânuitori ai | 
Ching-ului, am fi vorbit în perle şi am fi umblat 
întodauna după noi cu un alai de scribi pentru a 
ne înşira pe hârtie fiecare cuvânt care scapă 
subtilei mori cu circumvoluțiuni care macină 
între urechile noastre, variabilele perfide ale 
realității. 

L-am fi salvat pe Mailat. Am fi dat cu banul 
şi ar fi căzut fața care trebuie. Dacă un ţigan se 
cheamă Romulus şi e aproape sălbatic, destinul 
a vrut să ajungă acolo unde cu milenii înainte un 
alt Romulus sugea de la lupoaică într-o pădure. 


Şi ce dacă a ucis? Ce treabă avem noi, dacă 


38 


moneda grațierii divine l-a ispăşit de gratii ? 
Italienii nu ne mai vor ? Treaba lor. Dacă ei nu 
ne vor noi îi vrem ! Hoardele de nomazi sunt o 
răzbunare pentru faptele strămoşilor lor de acum 
2100 de ani. Ce nouă ne-a căzut bine când ei au 
venit aici şi l-au alergat pe Decebal prin munți ? 
Când au vrut să o violeze pe Dochia ? Dochia e 
Giovana noastră |! Ei cu Traian atunci, noi cu 
Traian acum. 

Istoria nu se scrie niciodată într-un singur 
sens (cu excepţia istoriei noastre cu ruşii), 
evenimentele mari crează ecouri mici peste 
secole. Le-a convenit când ne-am vândut pe 
nimic şi le-am construit drumuri, case, oraşe. Le- 
a convenit când le-am bucurat ochiul cu sportivii 
noştri. Când am cumpărat aproape jumătate din 
utilajele pe care le folosim în industria alimentară 
de la ei. Păi atunci, orice plăcere cu a ei durere, 
frate. 

Să dea cu banul şi să rezolve problema. Să 


le spună politicienilor români să tacă pentru că 

moneda e în aer şi trebuie să cadă. Să le spună 
să tacă pentru că precurvesc limba română cu 
idei stupide. Cum să trimiți mă ţiganul în Egipt? 
Păi ce, ţiganul e fecioara Maria? Sau ai învățat 
despre faraoni şi psihanaliza ţi-a făcut vre-o 
glumă? 

Judecătorul american trebuie angajat la 
noi. Trebuie desfințat tot sistemul juridic. 
Trebuie ca ministrelul justiției să-şi găsească alt 
loc, trebuie ca procurorii şi avocații să dispară. 
Să mergem la judecătorie şi acolo să ne aştepte 
un nene în robă care să ne întrebe : « cu ce 
monedă vrei să judecăm astăzi?” sau “pe ce 
batem monedă astăzi?” 

Astfel lucrurile s-ar rezolva iar metafora 
relaţiilor dintre Italia şi România ar putea fi 
reprezentată printr-o simplă caricatură: o țară în 
formă de peşte este purtată de Europa spre 


culmile abundenței, într-o cizmă. 

Rimele lui Cioroianu la picioarele Sfinxului 


Iubita mea când tocmai ne iubeam uitând 
prin vis de-a noastră Românie simți-i cum ne 
loveşte surd prin geam o cioară liberată din 
sclavie. Şi tulburat de-al vrajei mele sfinx, trezit 
buimac la umbra Piramidei, am hotărât să-ţi 
scriu cu al meu pix un vers ca regele, 
Semiramidei. 

Aicea în deşert să cumpărăm un spațiu 
vast, cum ţara noastră n-are şi tot aici cu spor să 
deportăm întreaga Românie infractoare. 
La faraoni să se întoarcă faraonii, necultivați şi 
puşi pe tâlhării să lase Europa liniştită şi 
absorbită doar de bucurii. lar, Dumnezeu în 
bunătatea lui îi va hrăni cu mană chiar din zori 
şi pe deasupra vor zbura cocori, purtând copiii 
lor din flori. 

Şi în deşert nu vor găsi toiege cu care să 


despice marea să se-ntoarcă şi vor domni peste 

nisip în lege, cum stăpâneşte apa haina udă 
leoarcă. 
Nu vor putea să fure vreo poşetă, să vândă unei 
babe o mochetă, nu vor avea Obor şi nici omor, 
cui să-i mai dea în veacul următor. 
Şi uite aşa iubito vom scăpa de jalnica imagine 
de ţară, un brand strălucitor va lumina, poporul 
românesc în lume iară. Şi chiar şi-atunci când 
vreun român sadea va încălca a firii noastre legi, 
cu dragoste de țară-l vom ierta, ştiind că ţiganii 
toți sunt tot pribegi. 

lar Roma va fi pentru mine aceiaşi 
anagramă a lui Amor, vacanțele în care sunt cu 
tine, turbate nu vor fi de vreun omor. La temelia 
marilor coloane vom împleti trei kilometri de 
baloane şi-n vârfuri va veghea european, amorul 


nostru, chiar Traian. 

Ziua mondiala a closetelor publice 


Într-o atmosferă de linişte sufletască şi 
inspirată melancolie Lumea sărbătoreşte astăzi 
ziua closetelor publice. Cea mai mare problemă a 
civilizației umane a fost încă de la începuturile 
sale rahatul. Dacă în miticul veac de aur, eroii 
puteau să vâneze liniştiți prin pădure fără riscul 
de a călca pe fructele fiziologiei semenilor, în 
lumea de astăzi metabolismul civilizației este un 
domeniu pentru care au fost create facultăți, 
sisteme de management şi amenzi. Nu se pune 
problema să mai zburdați prin tufişurile ecologice 
după nimfe fără să ieşiţi de acolo total impur, 
marcați de misterele digestiei celuilalt. Producem 
din ce în ce mai mult rahat şi avem nevoie de tot 
mai multe locuri publice unde să ne descătuşăm 
intimitățile. Mâncăm din ce în ce mai mult în 
public şi petrecem din ce în ce mai mult timp în 
mediul social. Este nevoie de industrii întregi 


care să recupereze urmele noastre şi să le 

întoarcă în natura binecuvântată care ne 
hrăneşte. Toaleta a devenit o artă care exprimă 
starea de spirit, frustrarea şi speranța noastră. 
Pisoarele au formă de buze, budele devin guri 
care aşteaptă hulpave darul nostrul către natură. 
A trage apa este un stil de viață inserând 
psihanalitic în limbajul cotidian dorul de ducă, 
nepăsarea, cheful de ne lua lumea în cap. Facem 
pipi uitându-ne la reclame, dive inaccesibile ne 
privesc din pereţi uretra iar plescăitul urinii se 
inserează subliminal în reclame amintind de 
exemplu, de bere. 

Era nevoie de o zi mondială a toaletelor, 
aşa cum este nevoie de o zi modială şi pentru 
celelalte simboluri ale necesităților noastre : Ziua 
Bucătăriei şi Ziua Dormitorului. 

Era nevoie să nu se lucreze azi. Era nevoie 
să se stea acasă, unde de voie sau nevoie, trebuia 
să ne facem nevoile liniştițţi pentru a da un răgaz 
closetelor publice să se odihnească măcar odată 


pe an. 

Motive pentru care iubesc Romania 


Iubesc cu zorzoane şi temenele partidul 
boem al culturilor noastre de pruni ce se visează 
palincă, iubesc porcii în destinul lor de caltaboş 
politic şi licitaţiile trucate pentru maşini 
puternice. Iubesc gratia cu care Diana baga 
capul in nisipul fraged al realitatii, alungand din 
memoria ei de elefant gafele pițigăiate ale lui 
Chiuariu, ciorovăielile ieftine ale lui Cioroianu cu 
faraonii Egiptului şi modul grobian cu care 
Olteanu suflă în relaţiile diplomatice ale 
României vântul corupţiei lui Taubman. 

Iubesc arta de a număra stelele de pe 


steagul UE a lui Adomniţei, iubesc 


suburbanismul lui Orban şi talentul lui de a 
cânta la ţigară Sonata nebuniei lui Băsescu. 
Iubesc maşina care merge cu etanol şi care 
a costat 35 000 de euro a ministrului mediului, 
pe motive total nefireşti de nepoluare. Iubesc 
când îl aud pe Tăriceanu vorbind de Băsescu şi 


invers. 

Iubesc blogăreala lui Iliescu şi frustrările 
virtuale ale lui Năstase cu tot jegul lor social 
democrat de pe ele. 

lubesc  postările rare ale lui Geoană, 
incursiunile lui în natalitatea lui Hitler, 
vanghelismul de catifea al partidului pe care-l 
conduce. lubesc cârnațţii de Pleşcoi, războiul 
traian pentru Elena şi genialitățile mediocre ale 
sunetiştilor de la Antena 3 care sintetizează cu 
aroganță chinul fixist al vorbărelelor ciudacice. 

Il iubesc pe Dăianu care vrea să plece din 
țara asta şi a găsit pentru fuga lui din teoriile 
tranziției cea mai bună cale. O iubesc pe Renate 
Weber şi ştiu că pleacă într-un loc unde chipul 
lui Chiuariu nu a va ajunge niciodată. 

Il iubesc pe Ghişe şi memoriile sale cu 
Securitatea,  precurvismul rafinat al acestor 
memorii, kama  sutrismul politic pe care-l 
practică, orațţiile lui excitante, pertinența tehnicii, 


lungimea caracterului şi grosimea logicii. 

Iubesc perfecțiunea chirurgicală a 
managementului lui Oprescu, fațadele fade ale 
blocurilor din Rahova, inscripţiile de pe cămăşile 
lui Vanghelie, muzica cultă şi multă pe care o 
ascultă, existențialismul vorbirii sale, culoarea 
lui emailată. 

Iubesc refugiul lui Nicolăescu în sănătate, 
pertinența cu care ne taxează boala şi modul 
autentic liberal prin care ne exorcizează de vicii, 
prin bani. 
Iubesc  motociclismul care a invadat străzile 
umplând România de donatori de organe pe două 
roți. 

Iubesc viitoarele statui ale lui Tăriceanu 
pe motocicletă, stând pe o roată de 20%, semn că 
acesta a sfârşit cu mâinile pe coarnele puterii, 
scoțând un zgomot asurzitor de tobă spartă. 
Iubesc ciocnirea lui cu un Ford şi venirea celor 
de la Ford la Craiova. Iubesc căderea leului, 


galopantul dans mortuar al inflației, creşterea 


47 


pensiilor cu 100% şi apriga luptă a guvernului 
pentru cei 50 de lei în plus la salariul minim. 

Iubesc mirosul polimerilor lui Patriciu din 
asfalt, grația cu care sponsorizează şi PSD-ul şi 
PNL-ul înfrățind cu sângele economiei două 
realități paralele. O realitate care luptă împotriva 
întinării idealurilor comunismului şi una care 
luptă pentru  întinarea urmaşilor liberalilor 
interbelici, care se roagă pe la uşi cu mânere 
mânjite de  caltaboş să le fie restituite 
proprietăţile. 
Iubesc democraţia noastră originală, iubesc 
judecătorii din curte care l-au făcut pe Năstase 
demnitar pentru toată viața lui de armaghedonist 
procuroric, care l-au extras pe Iliescu dintre 
mineriade şi care-i permit lui Vadim să umple de 
flegme albastre-galben-roşii cotidianul sordid al 
vieții noastre cu politicienii. 

Iubesc țara căreia nu-i pot spune adio, ci 
doar un simplu « pa » când mă duc la culcare. 


Sunt mândru că sunt român, adică : iliescian, 

sechelarian,  bivolarian,  năstasian, orbanian, 
vanghelian, hrebenciucian, cozmâncian, 
voiculescian, vadimian şi cine ştie câte alte sute 


de alte dimensiuni care mai definesc. 

Reveniri din reverii 


Săptămâna trecută am fost plecat la 
Londra unde am avut drept misiune secretă 
demitizarea Perfidului Albion. Numit aşa de 
francezi pentru că stâncile de la Dover (principala 
poartă de intrare în Anglia dinspre Franţa) aveau 
culoarea arielului persilat, Albionul nu mi s-a 
părut chiar aşa de perfid, poate chiar mi s-a 
părut naiv şi diafan, bolnav de o inocenţă palidă 
de care au profitat o mulțime de piei galbene, 
negre şi tuciurii. 

Am pierdut, ca să fac o paranteză care să 
adâncească misterul acestei poveşti, demisia lui 
Cioroianu taman când să-i fac şi eu un « OK» 
reginei şi să o pipăi cu curiozitate pe Diana de la 
Madam Tussauds. Londra este un oraş de 
admirat, curat şi spălat de ploi salubrizatoare tot 
timpul. Oamenii sunt politicoşi indiferent de 
naționalitatea lor, nu fumează pe străzi, nu 
vorbesc la telefonul mobil, citesc şi dorm pe rupte 


în metrou. Nu te împing cu furie când se grăbesc, 

îți cer scuze chiar dacă nu te ating dar simt că ţi- 
au invadat, din greşeală, spațiul intim. Se 
îmbracă urât, sunt urâţi şi au femei diforme, 
masculinizate. Nu au acel şarm adolescentin al 
româncelor, nu au acel simț estetic pe care-l vezi 
la fetele noastre. Au un stil neglijent pe care-l 
afişează în spaţiul sistematizat şi salubru al 
oraşului lor. La noi e cam invers, ne place să ne 
îmbrăcăm bine printre gunoaie, bălți şi rahat de 
câine. 

Londra nu are frumusețea arhitecturală şi 
delicatețea Vienei. Dar are farmecul ei cosmopolit 
şi catedrala St. Paul, o construcție care-ţi taie 
respirația, căreia simți nevoia să-i dai câte un 
ocol, care are aceiaşi valoare cât un curs de 
arhitectură. 

Londra are Roata Mileniului, un cerc al 
prostului gust, care te învârte pe deasupra 
Tamisei pentru a putea admira de sus ceea ce nu 
ai putut admira de jos. Are Westminster Abbey şi 


Houses of Parliament cu Big Ben-ul ei superb. 

Are Terminalul 5 de la Heatrow, un fel de 
triunghi al Bermudelor unde nişte spiriduşi 
asiatici cu năframă şi turban îți controlează 
paşaportul şi-ţi fac pierdute bagajele. Terminalul 
5 este o hală imensă cu tavanul în forma unei 
ecuații diferenţiale despre zbor, cu mai multe 
nivele căptuşite cu sticlă şi gresie rece. Restul 
sunt piloni şi coarde de oțel, din acelea pe care 
Saligny şi le-ar fi însuşit pentru o construcție 
imaginară. La Cafenelele Nero ai internet gratuit 
şi dincolo de fereastră, la nici 50 de metri, poţi 
admira avioanele A 319 de la British Airways 
cum decolează, vorba reclamei întrecute de 
realitate, spre biroul cuiva. 

Cazarea este foarte scumpă, transportul 
este foarte scump, intrările la muzee sunt 
scumpe. Mâncatul în oraş nu e recomandat decât 
dacă eşti invitat de cineva, pe banii lui. Poţi 
mânca liniştit din supermarket-uri, mai liniştit 


chiar decât la noi, pentru că mâncarea şi 


Ș2. 


băutura pe care o găseşti acolo este mai ieftină 
(decât pe plaiul mioritic). 

Poţi să te şi îmbraci de la Londra. Nu de pe 
Oxford Street (poate doar dacă prinzi nişte 
reduceri) unde oricum ceea ce găseşti nu se va 
potrivi gusturilor tale : tot felul de înflorituri 
țipătoare şi haine mototolite. 

Poţi să te duci să vizitezi Turnul Londrei cu 
zidurile sale reci unde au murit regi, regine, 
prinți şi alte ființe pentru care politica a fost o 
nucă prea tare. Poţi să-ți iei şi aparatul foto cu 
tine pentru a surpinde o ectoplasmă făcând sex 
cu o rază de soare printre firide. Vei avea 
marketing-ul asigurat la Otevescu, Naţionalescu 
şi (de ce nu ?) la Beunutevescu sau Naşulescu.. 

O sa vă arăt curând şi nişte poze, poate 
după ce mă lămuresc în ce an suntem, dacă nu 
cumva stewardesa de la B.A. nu mi-a pus ceva în 
wiskey sau dacă nu cumva pilotul a condus prea 
repede, ca Superman în jurul pământului, şi ne- 


au aterizat cu opt ani în urmă, prin 2000. PDSR- 

ul s-a lipit tandru de PUR, mângâindu-i antena 
1. Toată lumea vorbeşte despre câinii comunitari, 
ca pe vremea în care Brigitte Bardot cauta un 
copac prin Cişmigiu, să facă un pipi în ciuda 
hingherului Băsescu. Năstase se pregăteşte de 
guvernare mai puţin tuciuriu ca oricând, iar 
Iliescu se bucură de grădina lui de 1000 de euro 
pe lună, ca pe vremea în care compara măgarii 
cu ziariştii, jignindu-i. 

In fata avem trecutul glorios, in spate 
viitorul isi ascute coltii 

Prezentul sta latit pe suprafata boltii 


Privind nerusinat sub fusta sortii... 

Coborand din filme 


Un prieten mi-a trimis o leapşă despre 
filmele care ne-au schimbat viața, cu indicaţția 
clară şi de bun simţ de a nu pica în tot felul de 
idiosincrazii tipice societății de consum. 

Mă gândesc de două zile la treaba asta şi- 
mi dau seama că toate filmele pe care le-am 
văzut nu mi-au schimbat viața. Unele erau să 
mi-o schimbe, aşa cum a fost filmul lipidic de la 
examenul de chimie coloidală, film pe care nu am 
putut să-l critic atunci pentru că nu-l văzusem. 
Am criticat filmul bacterian la un examen de 
microbiologie cu un dezinfectant notoriu, dar nici 
asta nu mi-a schimbat viața. Am alunecat pe o 
peliculă de apă, într-un bar dintr-o casă veche 
din Bucureşti şi m-am dus până jos de tot fără 
să-mi rup nimic care să-mi schimbe viața. La 
servici mă uit la filme şi iau decizii. Filmele sunt 


nişte vâscozigrame, adică arată variația 

vâscozității în timp, pentru un produs supus 
unui anumit tip de stres mecanic. Ca şi cele de 
pe peliculele reale, unde personajele îşi schimbă 
consistenţa, starea, în funcție de stresuri clare 
sau mai subtile. Dar nici acestea nu mi-au 
schimbat viața. 

Am văzut filme care m-au cutremurat, care 
m-au mişcat profund, ca într-o tranziție 
electronică în care se naşte un foton. Am fost 
luminat de filme, am fost întristat de ele, 
indispus, stresat, înmărmurit. Dar nu mi-au 
schimbat viața. 

Mi-a plăcut Isus copil, dintr-un film italian, 
poate de Zefirelli, prin metafora unui escroc pe 
care-l salva mereu şi printr-un dialog în care-i 
spunea acestuia : 

« Eu sunt unul, tu esti unul, Dumnezeu e 


unul. Restul ce contează ? » 

Spume şi spermă.Onanișştii lui Tucă sau 


monologurile aviatorului despre marinari 


Tucă a scris cu spume şi spermă un articol 
despre bloggeri. Dacă este să dăm crezare 
teoriilor care spun că-n infernul limbajului se 
ascunde infernul minţii, articolul lui Tucă 
vorbeşte despre angoasele latente ale liceeanului 
din Caracal. E jenant atunci când se întâmplă ca 
din pana unui jurnalist să iasă mizerii pe care 
până şi gura unei ţigănci de la Obor ar încerca să 
şi le reţină. Conform construcției logice a 
editorialului eu sunt un violator căutat de poliție 
pentru fapte de natură sexuală săvârşite repetat, 
cu tot felul de domnişoare şi domnişori, cocote, 
curve, actrițe, vânzătoare, educatoare, taxatoare 
şi controloare. Pentru că Tucă este sclavul 
modelului operativ al sectoristului comunist, care 
după ce i s-a raportat o crimă îl trimite la 
judecător pe primul ins la care găseşte un cuțit. 
Tucă nu înțelege că între a avea instrumentul şi 


a face crima este o distanță cât o mie de mii de 

alte fapte. Faptul că bărbaţii au penis nu îi 
transformă automat în violatori sau onanişti. 
Apoi, în blogosferă întâlnim o mulțime de fete, 
despre care, cel puţin din manualui de biologie 
din clasa a VI-a, domnul Tucă ar fi trebuit să ştie 
că nu au penis. În blogosferă sunt o mulțime de 
oameni politici despre care ştim cu certitudine că 
nu au penis şi nu au cum să fie onanişti. Unora 
dintre ei, jurnaliştii din trustul pe care domnul 
Tucă îl reprezintă, le fac în fiecare seară câte o 
felație de rămân şi regizorii de firme porno cu 
gura căscată (Doamne fereşte). 

Domnul Tucă nu poate înțelege că presa 
scrisă şi cea electronică sunt două lumi diferite, 
două medii separate. Nu înțelege că trecerea 
dintr-o lume în alta este ca un fel de moarte; nu 
poţi lua cu tine tot ce ai avut acolo. 

Aviatorii poate că râd de marinari când îi 
privesc din înălțimi şi poate că-i bănuiesc chiar 
de onanism pe parcursul lungilor călătorii pe 


mare. Marinarul nu are o stewardesă pe care să 

sară cum începe să-i vibreze flapsurile. Şi poate 
că recurge la practici piatagoreice din care sunt 
sigur că domnul Tucă nu o mai practică decât pe 
cea referitoare la triunghiul dreptunghic. Dar 
asta nu-i otrăveşte munca şi nu-i răpeşte 
utilitatea, nu-l desfințează. Pur şi simplu, 
marinarul are utilitatea lui, într-o dimensiune pe 
care aviatorul nu o înţelege. Ce ar fi lumea fără 
vapoare? 

Privind limbajul lui Tucă am senzația că 
acestuia a început să-i curgă penița. A început să 
dea primele mari rateuri ale vieţii lui, simte în 
spate răsuflarea fierbinte a lui Ciutacu şi 
junduieşte cu nesaț la acelaşi gen de publicitate. 
Îl complexează totul, nu mai are subiecte despre 
care să scrie sau cele despre care scrie rămân 
rigide, fără ecou. Nu are lichelismul lui Cristoiu 
şi nu se vede plonjând cu Gâdea şi Stan în 
fecalele analismului politic de curte? Caută o 
ieşire elegantă din anonimatul nefericit al 


propriei inteligențe profesionale? Nu se ştie. Dar 

privind limbajul pe care l-a folosit în editorialul 
despre bloggeri, am senzaţia că a început să-i 


curgă penița. 

Despre natura umana a martienilor si despre 
natura martiana a oamenilor din Parlamentul 


Romaniei 


Dupa ce insusi Papa a vizitat NASA si l-a 
urecheat dogmatic pe astronomul sau pentru 
naivitatea de a ironiza teoriile lui Flamarion, 
vestile bune de pe Marte au inceput sa curga 
intr-un ritm care pentru astrobiologii secolului 
trecut ar fi fost chiar mai spectaculos decat 
Razboiul Rece. Biserica Catolica este de acord cu 
faptul ca in Univers exista lumi pe care locuitorii 
nu au cunoscut pacatul originar. Nu vreau sa 
aprofundam chestiunea pacatului originar in 
sensul definirii notiunii respective pentru o alta 
lume. Poate cei de la NASA i-au aratat Papei o 
lume fara serpi, fara mere sau fara Eve, ca sa 
postulez o scala de la indiferenta catre nasol de 
tot. Nu se stie. Cert este ca un robotel cu reflexe 


aproape japoneze a fotografiat pe Marte niste 

gheata. Chestiunea ghetii de pe Marte era o 
problema transata stiintific doar pe baza unor 
dovezi circumstantiale. Nu exista ceva creat pe 
Pamant care sa fi ajuns acolo si sa fi prelevat 
niste probe, sa fi facut o poza si sa spuna: "lata 
gheata" cu tonalitatea abraziva cu care exegetii 
Bibliei rostesc: "lata omul". Dupa ce gheata a fost 
pusa la locul ei in constiinta noastra, urmatorul 
pas a fost ca niste chimisti sa afirme ca solul 
martian este capabil sa asigure resursele 
nutritive necesare pentru cultivarea fasolei. Deci 
Marte, ar putea sa devina un fel de zona cosmica 
din care Ontanu sa dea de mancare la saraci de 
ziua Nationala, celebra fasole cu carnati de la 
Obor. Chimisti fiind, specialistii NASA s-au cam 
hazardat din perspectiva agrotehinca, dar cine 
stie, poate ca cei de la NASA stiu mai multe 
despre agronomia pe Marte decat agronomii 
nostri chimie pe Pamant. Blandetea solului 
martian cu soiurile speciei Phaseolus vulgaris 


poate raspunde din perspectiva metafizica la o 

alta dilema a stiintei despre Marte: cantitatea 
relativ constanta a metanului in atmosfera 
planetei. Pentru a se mentine constant, Metanul 
trebuie sa aiba in spate o sursa semnificativa 
care sa-l produca. Pe langa activitatea vulcanica, 
o sursa postulata este cea a microorganismelor 
metanogene, dar asta ar insemna ca NASA sa 
admita mai intai ca pe Marte exista viata. O 
varianta interesanta ar fi si consumul fasolei de 
catre martieni, dar acesta este un subiect cu care 
nu se merita sa ne batem capul in plina criza de 
alimente pe Terra. 

Prima dovada a faptului ca martienii exista 
a fost evidentiata chiar in parlamentul Romaniei. 
Pentru ca la momentul invaziei, strategii martieni 
aveau nevoie de o modelare la nivel pilot a 
actiunilor viitoare, ei au pus la cale Revolutia 
Romana, mineriadele si alegerile de la 20 mai. 
Pentru ca le place umorul si ironia subtila l-au 
pus presedite la Camera Deputatilor pe Dan 


Martian si au umplut parlamentul de tot soiul de 

indivizi iubitori de fasole electorala. Peste 20 de 
ani cand principalul strateg martian a preconizat 
o replica dura a Oltenilor, presedintele Camerei 
Deputatilor a fost ales fireste Bogdan Olteanu. 
Dovada faptului ca in Parlament sunt o 
multime de martieni este preocuparea membrilor 
acestui for pentru chestiuni subtile de fizica 
fundamentala. Pasiunea pentru fizica 
fundamentala a parlamentarilor nostri a fost 
initiata de Ovidiu Gherman, un martian bondoc, 
camuflat in fizician de inalta tinuta. 
Principala preocupare a membrilor camerelor 
legislative este acum aceea a pozitivarii spatiului 
electronic. Stiut fiind faptul ca spatiul electronic 
este negativ, datorita sarcinii negative a 
principalului constituent, electronul, alesii nostri 
si-au asumat o treaba foarte dificila din punct de 
vedere al stiintei cuantelor. Hotararea lor a fost 
ca in spatiul electronic sa se publice jumatate 
stiri pozitive (protonice) si jumatate stiri negative 


(electronice). Initiatorii propunerii au aratat grafic 

modul in care spatiul electronic s-a degradat de 
la inceputul anilor '90, cand in acesta nu 
incapeau decat stiri despre Ion. 

Ei au argumentat, folosindu-se de 
extrapolarile probabile ale paradoxului lui 
Clausius: ca si Universul, spatiul electronic se 
dilata, ca si in Univers, unde energia se 
degradeaza continuu si in spatiul electronic stirie 
se degradeaza continuu. Daca in ceea ce priveste 
expansiunea Universului nu se poate face nimic, 
in ceea ce priveste spatiul electronic se poate face 
totusi ceva: infuzia de stiri vesele sau neutre, 
stiri cu energii superioare, nedegradate caloric 
(adica stiri care nu te fac sa transpiri). 

Dovada faptului ca aceasta initiativa 
legislativa a fost pusa la cale de martieni, este 
transparenta in luarile de pozitie ale unor asa 
zise fiinte umane: 

Nu am văzut ştiri în care să se prezinte, de 
exemplu, pe agricultură, cum se lucrează cîmpul 


sau terenurile din ţară, nu am văzut din economie 

sau învățămînt nimic pozitiv. Tot timpul se 
prezintă bătăi în şcoli, violuri etc. 
Petre Daea, senator PSD. 

Mi-ar plăcea să văd, de exemplu, subiecte 
de hotricultură - cum să îngrijeşti o plantă, că nu 
mai avem timp de citit, emisiuni de-astea 
educative, informative. 
Gavrilă Vasilescu, senator PC. 

Pentru cei care percep subtilitatile fine ale 
prezentei extratereste in viata noastra de zi cu zi, 
cele doua luari de pozitie pot fi puse in mod clar 
in legatura cu stirea chimistilor de la NASA 
despre cultivarea fasolei pe Marte. Martienii din 
parlamentul Romaniei vor sa ne transforme in 
mana de lucru ieftina pentru a cultiva mancarea 
lor preferata, dupa ce venusienii din Spania ne- 
au transformat deja intr-un popor care se pricepe 


doar la capsuni. 

Despre supt. Cu Ion Iliescu! 


Ion Iliescu acuza Grupul de la Cluj de 
incapacitate organizatorica si da ca exemplu 
victoria "Comandamentului de la Constanta”: Asta 
inseamna munca politica de substanta si nu sa 
stai sa sugi din deget si sa emiti fraze teoretice. 
(Hotnews) 

Prima dată românii au supt de la Mihai 
Viteazu, lucru descoperit de Nicolae Bălcescu. 
Apoi, au supt şi s-au lăsat supțţi în tot felul de 
istorii tenebroase unite într-o spirală de un 
kama-sutrism atât de violent încât pentru unii 
exegeți ai pozițiilor noastre de-a lungul istoriei, 
aceasta seamănă de departe cu un corn al 
abundenței. 

Suptul din deget este o etapă a dezvoltarii 
infantile, un reflex al înțărcării. De obicei suptul 
din deget nu este însoțit de emisii teoretice, ci 
practice. Emisiile practice sunt foarte bogate în 
litera ţ, lucru care-i va face pe unii copii ajunşi la 


maturitate să iubească foarte mult țelina sau 

chestii mai bogate în ţ-uri, precum ţâțele şi 
ţiţeiul. Emisiile teoretice apar mai ales la revoluții 
şi sunt de fapt idei vide, bogate în litera i. Ca de 
exemplu ideea de ion iliescu. 

Emisiile revoluționare poartă numele 
specific de emanațţii şi aici găsesc unii autori 
toată frumusețea acestei subtilități : emanațiile 
poartă ț-ul emisiei paractice, iar emisiile practice 
poartă i-urile emanației teoretice. Este dacă vreți, 
un fel de fluiditate copleşitoare tipică yin-ului şi 
yang-ului taoist, un fel de dao subtil cu ţ-uri şi i- 
uri. 

Un copil care suge din deget şi emite ț-uri 
poartă în destinul său sămânța sulei în coaste. 
De cele mai multe ori, suptul din deget se rezolvă 
prin pusul sulei în coaste. Odată ajunsă în 
coaste, sula are meritul de a se instala acolo şi a 
te fierbe în suc propriu, până întratât încât 
privindu-te în oglindă nu-ţi vei putea reține un « 
măi animalule ». Dar sula din coaste mai are un 


merit, aproape psihanalitic, deoarece poartă în 

sine întrega evoluție a omului. Odată cu vârsta, 
ea urcă dinspre coaste spre gură, pentru că sula 
se alienează şi capătă ambiția de a deveni deget. 
Obiceiul de a-ți ajuta sula din coaste să-ți intre 
în gură se numeşte iliescianism şi se manifestă 
printr-un fel de amnezie totala la vot. Amnezia 
electorală sub imperiul sulei are etape specifice : 
primele care se uită sunt morții de la Revoluţie. 
Apoi se uită mineriadele. Se uită apoi privatizările 
tenebroase şi la sfârşt de tot, se uită trădările 
kaghebiste ale Basarabiei. 

După vot, când sula revine la locul ei din 
coaste, singura senzație cu care rămâii este 
aceea că ai supt două aspirine deodată : aspirina 


săracului şi aspirina cinstitului. 

Cu TBI Credit ti-o pui o data dar ai copii de 


mai multe ori! 


Mai intai faci un contract cu rate fixe. Sa 
zicem ca-ti cumperi o canapea freudiana pe care 
sa faci psihanaliza financiara cu avocata firmei 
de la care te imprumuti. O platesti in 24 de rate. 
Canapeaua. Pentru ca pe avocata o sa incepi sa o 
platesti dupa ce ai achitat canapeaua, avocatii 
fiind inzestrati inca din facultate cu un subtil 
simt al proprietatii, nu pot fi platiti decat atunci 
cand proprietatea ta devine oarecum incerta, in 
litigiu. Platesti sarguincios toate ratele. Poate ca 
sunt zile in care nu ai chef sa platesti nimic, sa te 
duci la banca, sa stai la coada, sa respecti zona 
de confidentialitate etc. Dar te duci ca tampitul si 
dupa 24 de luni platesti ultima rata jalnica. Sa 
zicem ca este septembrie 2007. Sa zicem ca asa 
cum prevede contractul, totul se termina, suma 
este platita, canapeaua este a ta. Habar nu ai! 
Ultima rata nu este decat un amarat de futai 


financiar, un fel de viol subversiv prin care firma 

TBI Credit isi baga spermatozoizii sai nesimtiti 
direct in ovulul inconstientei tale de contribuabil 
tolomac care nu este aparat de nici o lege. Dupa 
9 luni apare copilul. Este vorba de o factura prin 
care se solicita plata TVA-ului la dobanda pentru 
ratele tale fixe. Copilul tipa conform unui articol 
de lege intrat in vigoare la 1 ianuarie 2007. Ti se 
cere imperativ sa platesti TVA-ul la o dobanda 
pentru un produs achizitionat deja pe baza unui 
contract care nu mai este valabil de sase luni! 
Cum poti sa emiti o factura in baza unui contract 
expirat? Ma uit sictirit pe articolele de lege pe 
care le tipa copilul si mi se pare ca acesta este 
prizonerul unei erori de interpretare. Dar merita 
sa ma iau in gura cu un copil de 35 de RON, 
mosit de tot felul de avocati sifilitici mental, javre 
pagane care ciugulesc samanta bolnava a 
onanistilor din ministere, din parlament, din 
guverne? 

Ma gandesc sa fac copilul sa taca. Dar nu 


am timp sa-l linistesc, asa ca prefer sa-l uit cu 


el 


tot cu oracaitul sau sleampat de handicapat 
financiar. Dar peste o luna ma trezesc cu un alt 
copil, o fetita numita "notificare" prin care o 
avocata chizdoasa imi cere in numele TBI 
CREDIT sa achit o suma de 25 de lei, fara nici o 
explicatie. Ba mai mult, avocata asta a obligat 
fetita la tot felul de perversiuni logice pe care in 
mod normal aceasta nu le-ar fi cunoscut decat de 
prin adolescenta. Mi se impune sa platesc 
neconditionat aceasta suma in contul x, pentru a 
nu exista nici un fel de "neintelegere sau eroare 
de interpretare” Cum suma pe care trebuie sa o 
platesc nu este egalul TVA pe dobanda ma 
gandesc ca este altceva si totusi daca ma uit mai 
cu atentie in gura spurcata a fetitei, observ cu 
stupoare ca scrie intr-un loc ceva despre a 25 -a 
rata. Ma minunez. Ma minunez. Ma miruiesc. Ma 
miaunez. Ma taivanez. Ma tailandez. Ma-ta-i 
proasta! ii zic. Contractul prevedea 24 de rate si 
incetarea lui la data achitarii ultimei rate. La 9 


luni de la achitarea acestei ultime rate m-am 


72 


trezit cu-n copil de 35 de RON, iar la inca o luna 
cu unul de 25. De unde se trage conclusia ca TBI 
CREDIT te fute o data, dar tu ajungi sa nasti de 
mai multe ori. 

Astept in continuare si alti copii. ma 
gandesc ca atunci cand i-am spus "da" lui TBI 
Credit m-am futut cu mai multe compartimente. 
Primul copil este al Contabilitatii. Contabilitatea 
a fost calarita de niste domni cu mape mari de 
prin ministere. Ei au venit in control si nu i-a 
durut in trabucul lui Vosganian pentru faptul ca 
fitoasa Contabilitate nu recoltase TVA-ul pe o 
lege care intrase in vigoare pe parcursul derularii 
contractului. Ma gandesc ca dornici sa i-o puna, 
domnii din ministere chiar au prostit-o pe 
Contabilitate, asa ca ea a ramas proasta, cerand 
mai departe ceva care oricum nu ar cere nimeni. 
Al doilea copil este al Departamentului juridic. 
Cred ca cel putin unul dintre domnii de la 
minister care i-au pus-o Contabilitatii a simtit 


nevoia sa faca un viol si acolo. Au gasit o avocata 

proasta, la fel de virgina ca si Coruptia si a 
convins-o ca este necesar sa mai ceara niste bani 
de la prostii pe care-i mai gaseste in fisetul cu 
contracte. 

Astept acum copii si de la femeia de 
serviciu de la TBI CREDIT. O factura prin care 
sunt obligat sa achit costurile medicale legate de 
o taietura provocata de o hartie pe care era scris 
numele meu. "Aveti un nume prea strident, prea 
ascutit", parca si citesc aceasta scuza formala, 
chiar deasupra locului in care avocata -mi 
transmite ca "pentru a evita orice neintelegeri sa 
platesc deindata aceasta suma". 

Ma gandesc sa le fac si eu celor de la TBI 
CREDIT o factura. Porecla mea din copilaria-n 
Moldova era "Gaz'. Traiam in singura casa din 
sat care nu intrase in planurile de electrificare a 
zonei, pentru ca bunicul meu fusese chiabur si 
legionar. Asa ca eram in permanenta cautare de 
gaz de lampa, singura substanta din lume cu 


care puteai obtine si lumina, dar si alunga 

paduchii. Cand am fugit in Statele Unite, 
cunoscutii de acolo nu puteau pronunta "Gaz, li 
se parea ciudat, inadecvat, straniu. Asa ca mi-au 
zis Gus. Mi-am pastrat totusi numele de Alupii, 
nume care atesta originea mea moldoveneasca, 
poate chiar descendenta mea daca. Cand m-am 
intors in tara, dupa ceva timp, politistul de 
frontiera mi-a zambit prietenos si mi-a zis 
studiind linistit pasaportul meu american: "Bine 
ati venit in Romania domnule Alupigus" 

Asa ca am sa semnez aceasta factura exact 


cu numele cu care m-a primit Romania. 

De exemplu, despre un vis... 


Mi-am cumparat de aproape un an un 
telescop pe care jinduiesc sa-l folosesc candava, 
intr-o relaxare a vietii mele, intr-un fel de 
concediu al faptelor, al vorbelor, intr-un somaj 
patetic al profesiilor pe care le am. Achizitionam 
multe lucruri doar ca sa ne statisfacem visele din 
copilarie. De mult, am pus mana pe schita unui 
telescop si m-am apucat sa-l construiesc cu 
efervescenta celui care habar nu are de optica, 
tinichigerie, desen tehnic si alte scule ale 
civilizatiei. A fost un esec din care poate fi 
premiata doar curiozitatea, interesul infantil si 
mediocru pentru ceea ce fac oamenii mari. 

Dar tot mi-am dorit un telescop si atunci 
cand am avut primii bani pe care sa-i pot 
infasura in acest vis, l-am cumparat din 
Germania. Am constatat ca atunci cand eram 
mic stateam la primul etaj dinspre stele al unui 
bloc, situatie compatibila astronomic cu orice vis 


despre telescoape. Acum stau la primul etaj 

dinspre asfaltul haituit de mitraliere electorale si 
am deasupra mea doar cerul de felinare al 
iluminatului public. Daca privesc in sus privirea 
mea este obturata de tot felul de stele false, 
licariri sinistre de stalp tampit pus sa concureze 
cu verticala copacilor. Ma gandesc sa ma mut la 
tara. Acolo poti mitralia linistit stelele fara sa te 
apese povara orasului. lata cum un vis despre un 
telescop devine un vis despre o casa. 

Ma gandesc ca asa s-a dezvoltat si 
civilizatia. Visul vanatorului pentru animale care 
se sacrifica singure a adus domesticirea acestora, 
apoi a aparut visul pentru spatii cultivate in 
sensul asigurarii de hrana pentru toate acestea si 
de aici, agricultura, fixarea pastorului intr-un 
spatiu delimitat. Visul pentru o casa a atras visul 
pentru un sat, pentru un oras, pentru o tara 
s.a.m.d., pana la noi si de la noi inainte visul 
primordial s-a  faramitat intr-un numar 
incomensurabil de vise secundare care creeaza si 


distrug lumea. 

Visul pentru un telescop nu era o povara. 
Avea in intimitatea lui un oarecare confort 
financiar, era realizabil. Dar o casa la tara e un 
lucru mare, o chestiune de destin, de sansa. Nu- 
ti poti permite o casa la tara si iata cum un vis 
care era confortabil devine sinistru, greu. 

De unde trag concluzia ca cel care a spus 
ca ar fi bine sa fii atent la ceea ce doresti pentru 
ca s-ar putea sa primesti ceea ce meriti a fost un 
intelept inspirat, un iluminat. Eu mi-am dorit un 
telescop si odata cu el am primit o obsesie pentru 


o casa. 

De la fanteziile extraterestre ale lui Mircea 


Geoana la ninsorile sublime de pe Marte 


Mircea Geoana a declarat astazi ca a vorbit 
la NASA pentru ca intr-o perioada onorabila de 
timp de acum incolo sa putem trimite inca un 
roman in spatiul cosmic. De bucurie, robotul 
american trimis pe Marte si-a flendurat razele 
laser prin atmosfera martiana, prilej cu care a 
reusit sa filmeze o frumusete de ninsoare. Asa 
cum este si normal la un asemenea nivel 
stiintific, savanti inca mai discuta care este 
cauza reala a fenomenului. Fie Geoana minte de 
ingheata apele pana departe, pe Marte, fie 
fenomenul are o cauza pur naturala, 
conditionata de fizica subtila a planetei rosii. 

In alta ordine de idei, mi se pare 
interesanta obsesia noastra pentru zburatori. 
Cultivata psihanalitic chiar de mitul cu acelasi 


nume, continuata apoi de personaje care au 

devenit mituri: Vuia, Vlaicu, Coanda si adusa la 
apogeul  romanocentrismului de zborul pur 
sovietic al lui Prunariu, obsesia arata de fapt ca 
suntem un popor care nu prea mai are ce face. 
Spartul de seminte, statul pe banca dinspre 
drumul pe care circula accidentatii de la ora 5 si 
visatul frumos, la tot felul de magarii puerile, 
sunt ipostaze populare pe care candidatul 
Geoana vrea sa-si construiasca un nume de 
glorie. 

La ce ne-o trebui zboruri extraterestre, cu 
americani flegmatici, cand lumea se cutremura 
sub criza globala, doar un creier hranit exclusiv 


cu pepeni de Dabuleni poate sa stie... 

Generalul in labirintul sau 


Mă uit cu o tristețe hâdă la lunecuşul 
siropos al celor doi generali către temniţă. 
Stănculescu molfăie cuvinte mari, cuvinte de 
general necondamnat la moarte şi reuşeşte să 
facă o conferință de presă de 40 de minute pe 
drumul dintre sentință şi arest. Nu este clar dacă 
asta este procedura normală de întemnițare a 
Generalului. Mai întâi se degradează omul de 
arme, i se smulg epoleţii roşi de victorii roşii şi 
apoi este trimis la o spovedanie personală în fața 
Măriei Sale, Televizorul. Apoi, televizorul, aleargă 
după el printr-o înserare amară, poticnindu-se 
prin tot felul de rahați de câine cu care sunt 
tapetate bordurile patriei, pentru a-l zgândări ca 
o conştiinţă, pentru a-l răscoli de ultimele lui 
adevăruri cotidiene: un nepot care-i cumpără apă 
minerală, o pijama “made in China” achiziționată 
de la un clandestin din Obor şi o periuță de dinți 


pentru placă de octogenar. 

Cele 10 casete cu adevăruri sublime, cu 
transcendențe scânteitore despre istoria noastră, 
stau liniştite într-o bancă din Elveţia unde-şi 
savurează natura pur materială în fața crizei de 
hârtii a capitalului mondial. Stănculescu se duce 
la închisoare neresemnat, electrocutat de gândul 
că la moartea sa memoria desprinsă de trup va 
vorbi despre el în termeni pe care bunul lui simț 
de om încă viu nu-i poate avea. Vorbeşte despre 
natura imuabilă a Revoluţiei, despre 
imposibilitatea judecării ei de catre justiția 
terestră. Revoluţia este de sorginte divină, ține de 
diaforiile astrologice ale anului 1989, nu poate fi 
judecată de oameni. Singura, Justiția Divină-i de 
vină pentru toți oamenii morți şi cum Revoluţia-i 
justiție divină nici măcar justiția divină nu se 
poate judeca pe sine. Prin urmare, judecățile 
oamenilor sunt relative, în cel mai rău caz, mici 
chițibuşuri ale justiției divine pe căile nepătrunse 


ale Domnului. 

Tribunalul este un fel de Pilat din Pont care 
se expune impudic într-o treabă care nu ţine de 
împărăţia lui şi da, aţi ghicit, se simte în toată 
afacerea chiar şi prezența acelui jidov rătăcitor 
condamnat la nemurire, veşnic sărac şi cinstit. 

Undeva, departe, pe fundalul alburiu al 
tuturor mânăriilor, se aude corul tânguitor. Un 
moşneag cu plete dalbe se materializează din 
neant şi se împleticeşte spre Realitatea bolnavă. 
În mâinile lui se ghiceşte încă tremolul lent al 
mitralierei, pe vremuri simbolul forței lui. 
Vorbeşte elogios despre generali, despre efortul 
lor, riscul lor. Vorbeşte despre justiția despre 
care vorbeşte că în mod normal nu se vorbeşte. 

Dar la aşa întâmplare nu te poţi abţine să 
nu comentezi aspru, să nu evoci modelul 
fundamental al creației care-şi ucide creatorul. 
Pentru că noi, da noi, suntem creația faptelor lui 
Stănculescu, suntem gândurile lui, visele lui 


aşternute pe glorioase pagini de istorie. lar acum 

ne comportăm răzgâiat, cu ingratitudine tipică de 
popor care-şi otrăveşte fântânile şi fuge-n păduri. 

Dacă te scuturi de irizaţiile lor verbale, de 
ideologiile lor fleşcăite, de prezentul lor de bunici 
onorabili, realizezi că de fapt sunt nişte drăcuşori 
negri eşuați în ideologii politice mai cuminţi. 
Iliescu este un om bun, care nu a putut să nu-şi 
plece capul atunci când sabia divină, plină de 
gloanţe l-a retezat pe al altora. Eu un altfel de a 
spune că aşa-i la revoluţii, mor oameni. Este acel 
gen de “fatalitate istorică” pe care materialismul 
a clamat-o ca pe o realitate obiectivă, ca pe un 
element normal al existenţei colective în spațiu şi 
timp. 

În viziunea lor, judecarea acestor fatalități 
este inutilă, chiar un abuz speculat politic. Nu 
contează oamenii morți, viețile distruse. Totul 
ține de acea fatalitate istorică imposibil de 
judecat pentru crime dar care poate fi folosită ca 
piedestal solid pentru cariere politice de succes. 


Filozofii găunoase de bolşevici nemitraliați. 

Mă uit cu o tristețe hâdă la nevinovăţiile lui 
Iliescu. Viaţa lui Iliescu este un şir de nevinovăţii 
sforăitoare, ca un şir de covrigei preparați la 
Oltenița pentru a ajunge să se proptească în 
gâtul unei babe oarbe, proaste şi surde, care este 
România. lliescu a fost nevinovat atunci când 
Ceauşescu la trimis în eşalonul doi, a fost 
nevinovat la Revoluţie, la mineriade, la marele 
desfrâu național cu averea statului din anii '90 şi 
evident este nevinovat de decalajul care ne 
separă de celelalte state foste comuniste. Toate 
aceste lucruri sunt explicate în filozofia lui Iliescu 
prin mecanisme structurale, obiective, istorice. 
Totul este o înşiruire de meandre, de sinergii 
construite meticulos, mereu în defavoarea 
noastră. Iliescu nu a fost decât boul blând care 
le-a privit încețoşat de pe imensitatea pajiştei şi 
apoi le-a rumegat pentru poporul său între două 


balegi. 

Seninatatea porumbeilor spioni 


Fortele de securitate iraniene au interceptat 
doi "porumbei-spion” in localitatea Natanz, in 
apropierea controversatelor instalatii de 
imbogatire a uraniului, relateaza cotidianul 
iranian Etemad Melli in editia sa de luni, potrivit 
AFP. (Mai multe, aici). 

Fiinte senine, simboluri ale pacii, puritatii, 
amorului liber, pasari de o maiestuozitate 
aproape alchimica, porumbeii sunt intruchiparea 
perfecta a capitalismului  postmodernist, a 
societatii jucause si lipsite de griji fata de 
resurse, sunt simbolul libertatii umane, vazuta 
ca animal fabulos care descompune in 
metabolismul sau chiar libertatea naturii. 

Primii porumbei spioni au fost porumbeii 
lui Noe. Ei a cercetat cu chibzuinta apele, au 
rascolit undele inaccesibile ale potopului pentru 
a gasi locul in care fuziunea dintre Dumnezeu si 
ape slabise un pic si se transformase intr-o noua 


sansa pentru om si urmasii lui. 

Pentru orice ahtiat dupa simboluri, pentru 
orice taliban al misterelor, porumbelul este cel 
mai vechi spion.  Naivitatea lui jucausa, 
virginitatea sugerata de gratia miscarilor, de 
zborul sau dulce, sunt elemente ale unei 
camuflari perfecte. 

Iata de ce, in parsivenia lor, americanii nu 
puteau trimite-n Iran in secolul satelitilor, decat 
niste amarati de porumbei inzestrati cu inele si 


fire subtile. 

Se poarta negrul! 


Pana la urma Casa Alba va deveni Casa 
Neagra. Alegerea lui Obama da un sut teoriilor 
conspirationiste despre evrei si  Superiori 
Necunoscuti aflati in spatele fiecarei electii. Sutul 
este cam molatec, desigur, deoarece, descoperiri 
senzationale pot confirma oricand ca 
discriminatul Obama este unul dintre urmasii 
anonimi ai lui Solomon cu regina din Saba. Daca 
Bush s-a folosit de tot felul de tertipuri jegoase 
pentru a pune mana pe petroliferele teritorii din 
Irak, mergand pana intr-acolo incat si-a daramat 
singur cele doua turnuri pentru a avea samanta 
de scandal global, a facut asta pentru ca a fost 
papusa meschina din mainile unor maestri 
ascunsi ai sforariilor publice. 

Bush a fost exponentul lumii petrolului, 
lume care l-a creat si la propulsat ca politician. 
Obama vine dintr-un neant al neajunsurilor si 
discriminarii, nu a luptat prin razboaie penibile 


si pline de moarte, este rodul unei legaturi dintre 

un kenian si o hawaianca, simblolul metisajului 
care impinge mai departe evolutia si care in 
genetica se numeste heterozis. 

Obama este diferit de tot ce a avut pana 
acum America, intr-un sens care are o vibratie 
apocaliptica. Este acel papa negru pe care 
prorocii l-au pus la sfarsitul timpurilor in fruntea 
bisericii dupa ce au confundat in betia mistica, 
biserica democratiei cu cea a religiei. Dupa 
Obama totul trebuie sa fie diferit, trebuie sa fie o 
pace care va dura o mie de ani. 

Obama va pune punct recesiunii globale, 
va ajuta China sa-si consolideze statutul de 
superputere, va relua relatiile politice cu Iranul, 
va transforma scutul antiracheta din Europa 
dintr-o obsesie tipic americana intr-o granita a 
intimitatii Europei fata de rusi. Obama este 
speranta care se naste ca sa contrazica istoria 
propriilor ei istorii de cicluri de nasteri si morti 


subite. 

Obama este emulatie pura, este fictiune 
devenita realitate, este visul oricarui hutu sau 
tutsi, secventa de detasare absoluta din 
ceremonia oricarui saman dedat cu prea multa 


ravna la ciuperci halucinogene. 

Moartea si taxele 


Americanii au vorba aceea, care leaga 
moartea de impozite sub forma unei sentinte 
implacabile. Sunt doua lucruri de care nu poti sa 
scapi pe lume: de moarte si de impozite. Sentinta 
vorbeste despre modul in care este perceputa la 
americani nevoia naturala a statului de a se 
finanta, ca un fel de chestiunec are te ajunge 
indiferent cine esti si unde esti, asemeni 
sfarsitului biologic care este inscris in harta 
genetica a speciei si a individului. 

Spre deosebire de americani, romanii isi 
fac adevarate cariere din a fenta impozitele, iar 
statul in intelepciunea sa izvorata din inteligenta 
cu care-l hraneste poporul, nu face altceva decat 
sa inventeze si sa reinventeze tot felul de moduri 
de a le salta romanilor banii. Este ca si cum 
Moartea, odata inselata, ar gasi tot felul de 
tertipuri prin care sa revina in viata noastra si sa 


ne intoarca in natura. 

Analogia nu va este straina. Am mai vazut- 
o pusa pe tapet, intr-un fel subtil care nu a 
apartinut autorului ci inconstientului colectiv 
care a vorbit prin el, in povestea noastra 
nationala despre Ivan Turbinca. 

De ce ne miram ca statul inventeaza biruri 
noi, in situatia in care avem domenii intregi in 
care noi ca agenti economici furam statului mai 
bine de 60 % din impozitele pe care i le datoram? 
In Morarit si Panificatie se fura 65 % din taxa pe 
valoarea adaugata, lucru care la un domeniu in 
care partea care se vede reprezinta cca 2 miliarde 
de euro anual, nu este de colea. 

Faptul ca statul a ajuns sa inventeze biruri 
hilare, de genul taxa pe fast food ar trebui nu sa 
ne amuze ci sa ne dea de gandit asupra 
destinului nostru national. Fie respinsa, fie 
aprobata, aceasta taxa nu va face decat sa fie 
avantrena unei viitoare taxe, poate mai hilare. 

Taxa pe fast food este o tampenie tipie 
maghiara care are la baza raul de viteza. 


92 


Mancatul repede determina consum de energie 
suplimentara si prin urmare creste amprenta de 
carbon. Alimentele, indiferent de compozitia lor 
sunt alcatuite din aceleasi caramizi, cantitatea pe 
care o bagam in noi fiind o chestiune de optiune 
personala. Nu exista o mancare mai periculoasa 
decat alta, asa cum nu exista un ministru mai 
periculos sau mai putin periculos decat altul 
(asemenea idei despre taxare ma fac sa cred ca 
toti sunt la fel de periculosi ). Din aceasta 
perspectiva, modul in care se preconizeaza 
impozitarea introduce o serie de nedreptati crase. 
Micii,  sarmalutele cu smantana, tochitura 
moldoveneasca, kebabul, shaorma sunt in mod 
vadit discriminati in fata a tot felul de buruieni a 
caror aport nutritiv desi semnificativ, nu poate 
deveni suficient in absenta unor alimente precum 
cele descrise inainte. 

Prin urmare, taxa este nedreapta pentru ca 
taxeaza o nevoie absolut naturala a omnivorului, 


adica aceea de a linchi la carne. Alternativa pe 

care taxa o ofera, este realitatea din visul 
septelului: multe verdeturi, verde multeturi, 
iarna nutreturi, nu treci ierneturi. Alternativa 
face ca taxa sa aibe o dimensiune comica: este 
prima taxa care-l impinge pe roman spre moarte 
prin inanitie, moartea si impozitele devenind un 
mod al statului de a imbina utilul cu placutul. 
Nu am inteles care este problema cu 
bauturile carbogazoase. Nu amaratul codoi face 
ca bautura sa fie periculoasa, desi inteleg ca 
banala sintagma “hai sifon!” nu prea e inghitita 
de nimeni. Bioxidul de carbon este un gaz care se 
dizolva ca vai de el in apa, se combina intr-un 
mod efemer cu aceasta, pentru el apa este doar o 
aventura de-o noapte si o paraseste efervescent 
imediat ce ai desfacut dopul la sampanie, cat ai 
zice cseke. Bioxidul de carbon poate sa ingrase 
doar gluma aceasta de taxa pe care o cultiva 
ministerul in sera prostiei guvernamentale. 
Amprenta de carbon. In momentul in care 


te misti ca un melc prin lume, lasi o urma 

invizibila in toate ce le faci si-n toate ce le iei, 
urma care se numeste amprenta de carbon. 
Existenta ta este un simplu motiv sa existe alte 
existente. Daca tu nu ai fi nu ar fi: hainele de pe 
tine (cu o proportie semnificativa de fibre 
sintetice sarantocu' dracu”), papucii de plastic pe 
care-i porti prin casa pentru e evita un divort 
legat de scame si murdarirea prematura a 
covorului), canile de plastic, sticlele, periuta de 
dinti, calculatorul, lumina din becul sub care 
scrii, curentul electric care-ti tin in viata pixelii, o 
multime de substante cu care te spoiesti pe toate 
partiele, combustibilul cu care te deplasezi, 
plasticul din masini, energia consumata pentru 
toata tabla si toate fiarele din viata ta, mancarea, 
nasturii, ochelarii, sticla, toate acestea exista 
pentru ca tu existi. 

In momentul in care te nasti, comanzi fara 
sa stii uzinelor lumii toate lucrurile care vor 
exista in viata ta. Or aceste lucruri nu sunt 


straine de drama materiei: ele sunt energie pura 

inghetata in forme. Ele pot fi reduse la consumul 
de energie necesar pentru faurirea lor. Si cum 
majoritatea energiei de pe planeta provine din 
forme fosile prin a caror ardere rezulta o multime 
de codoi, atunci intreaga energie din viata ta 
poate fi pusa in relatie cu o anumita valoare a 
codoiului a carei singura valoare este ca pe ea 
poate sa fie pus un impozit. 

De fapt, impozitul nici nu ni se adreseaza 
in mod direct, plata lui este echivalentul simbolic 
al gestului pe care-l facem atunci cand ii dam 
nevestii bani sa-si cumpere o rochie cu care 
aceasta se duce apoi sa-si agate un amant. Ni se 
cere sa platim acesti bani pentru ca stilul nostru 
de viata se bazeaza pe punerea in circuit a 
carbonului fixat in scoarta terestra in vremuri 
imemorabile. Imaginati-va ca brusc am avea 
dreptul sa-i reincarnam pe toti stramosii nostrii 
si am face acest lucru aproape toti odata. Ar fi ca 
la Judecata de Apoi, un fel de ingramadeala mare 


in care s-ar auzi un imens ghiorait de 

mate.(eventual si glasul tanguit al unui fost 
ministru al sanatatii din Romania care ar spune 
ca reincarnarea trebuie taxata in dezacord cu un 
alt fost ministru care ar sustine ca ea trebuie 
facuta cu cap). Reincarbonarea este ceva similar. 
Carbonul acumulat in vremuri imemorabile nu 
poate fi fixat in forme nedaunatoare de biomasa 
existenta astazi pe planeta. Ca urmare, o parte 
din el zboara la ingeri care impletesc din codoi un 
fel de tesatura la fel de fina ca si polietilena care 
lasa radiatiile solare sa treaca, dar nu permite 
pamantului sa se raceasca. Este ca atunci cand 
iesi de la dus si-ti pui cel mai sintetic tricou pe 
tine sau mai plastic, ca atunci cand arunci o 
plapuma pe un borcan scos de la bain marie. 
Acesta va continua sa fie cald ore intregi si chiar 
zile spre bucuria organizatiilor pentru siguranta 
consumatorilor. De aici, ceea ce specialistii in 
crize mai mari decat cea prin care trecem acum, 


numesc incalzire globala: un fel de dezmortire 

desantata care fac sa zburde in scenariile de la 
Hollywood tot felul de vietati preistorice. 
Revenind la analogia cu nevasta. Arderea 
gazului este stilul nostru de viata. Nevasta-stat 
vrea sa platim pentru acest stil de viata (spre 
deosebire de nevasta-persoana care in timp 
ajunge sa vrea sa platim pentru orice). Noi, 
cetateni si soti admirabili intelegem sa platim 
pentru acest stil de viata. Nevasta-stat ce face? 
Fie fuge si consuma banii pe toate prostiile care 
cresc consumul de gaz pe plan mondial si deci 
amprenta de carbon a fiecaruia, fie fuge si 
cheltuie banii pentru proiecte bazate pe 
identificarea si implementarea de noi surse 
energie regenerabila (fuge si face dragoste cu 
cercetarea stiintifica, organizatiile ecologiste si 
alte entitati care nu iubesc stilul tau de viata). In 
ambele situatii amprenta ta de carbon va creste. 
In primul caz, pentru ca banii sunt cheltuiti 


prost, iar in al doilea pentru ca banii sunt 

cheltuiti bine, si unde este loc de bine este loc si 
de mai bine. 

O data impozitata amprenta de carbon va 
ramane pe veci taxa preferata a statului. Pentru 
ca fiind construite in baza carbon, fiintele de pe 
Terra nu vor putea sa-si confectioneze alt fel de 
amprente. Amprenta de carbon este piatra 
filozofala a tuturor taxelor, esenta imuabila a 
oricarei viziuni de succes despre fiscalitate. 

In subtilitatile metafizicii accesibile doar 
planului spiritual in care arde flacara violet, taxa 
pe amprenta de carbon este vazuta ca o dubla 
impozitare. Pentru ca natura a taxat deja 
existenta unei concentratii prea mari de carbon 
in atmosfera prin fixarea lui nu in plante, ci in 
oameni. Cresterea numarului de obezi este un 
efort al planetei de a fixa carbonul in exces, nu 
un simplu apetit de  gasculite  nesatule 


caracteristic oamenilor din secolele XX si XXI. 

Iliescu operat acolo unde-l doare mai tare 


Om politic de stanga si una dintre cauzele 
pentru care comunismul romanesc mai spera 
inca la ani de glorie, Ion Iliescu s-a trezit in urma 
cu cateva zile cu o perfida durere in cotul drept. 
Investigatiile atente realizate cu aparatura 
capitalista au relevat ca domnia sa traieste in 
ritmul planetei suferind de o boala insinuasa 
numita "bursita”. Aceasta presupune inflamarea 
bursei, un saculet de fluid care lubrifiaza zona in 
care osul si ligamentele o freaca uneori la rece. 
Nu este pentru prima data cand la Iliescu se 
gasesc tot felul de stismate corespunzatoare 
evolutiilor economice si politice internationale. In 
1989 a suferit o inflamatie la cotul stang, 
cunoscuta sub numele de 'întinită'”, afectiune 
pentru care nu a permis o interventie medicala 
niciodata, denumind-o in cercul apropiatilor sai 


ca fiind un  suvenir al Revolutiei. 
Medicii si analistii politici se asteapta ca in 


urmatoarele luni domnul lliescu sa se 

imbolnaveasca si de "ampulita" o inflamare a 
unei portiuni inferioare a  rectului  pelvin 
determinata de simpatia prea mare pentru 


Nastase. 

Si-a venit un lup din UE lui Ciutacu sa-i dea 


cuie 


"Retelele de presa murdara, locale si 
centrale, se impart in doua categorii: putinele care 
au fost descoperite si multele care isi vad in 
continuare de treaba. Multe, prea multe ziare sunt 
folosite ca adevarate maciuci, cu care se da in 
capul victimei fara nici cel mai mic scrupul de a 
justifica titlurile de-o schioapa si pozele cat 
jumatate de pagina.Ziaristii au devenit, in prea 
mare masura, niste mercenari care, dupa ce se 
bat cu pumnii in piept pentru niscai principii, se 
muta la trustul primului mahar care da mai mult. 
Si nu numai “dinozaurii”, ci si prea multi jurnalisti 
din noile generatii.Suvoaie de bani venind din 
afara presei inunda acum mass media, alterand 
relatiile profesionale din bransa, golind de sens 
branduri construite in mai mult de un deceniu. 


Componenta jurnalistica a CRP este tot mai 

palida, iar eu am fost si sunt gazetar, patron n-am 


Jost decat pentru putin timp si silit de imprejurari." 


Cam asa scria Cristian Tudor Popescu prin 
2006 cand isi dadea demisia din functia de 
presedinte a Clubului Roman de Presa. Intre 
timp, ideile lui au mai evoluat, presa si analistii 
politici care ne invata democratia sunt in 
realitate niste cavaleri total dezinteresați ai 
adevărurilor noastre, adevărați păstrători ai 
virginității hârtei de ziar pentru orgasmul 
necenzurat cu cerneala din fiecare noapte. Forta 
echilibrului interior al lui CTP, gentiletea frazei si 
caracterul sau fundamental am putut sa le 
observam in cazul conflictului dintre Robert 
Turcescu si Orban. A o face totusi "sagicuta" pe 
fica presedintelui este o dovada se misoginism de 
neiertat pentru luna femeii, cu atat mai mult cu 
cat "gagicuta” este un cuvant nespecific limbii 
literare (de la care se revendica CTP) Si daca tot 
accepti sa-l folosesti ar trebui sa lasi garda jos 


macar la niste balbe ale unor cuvinte corecte. 

Domnul Popescu uita ca "gagicuta" a fost aleasa 
in postul pe care-l ocupa si uita ca analistii ar 
trebui sa o desfinteze pentru programul ei politic 
nu pentru niste balbe. Inhaitarea si aruncarea 
fiintelor isterice si pervertite asupra unei prazi 
slabe este in realitate un semn de barbarism si 
primitivism jurnalistic, tipic mintilor si firilor 
slabe. Ceea ce fac acum analistii neamului in 
frunte cu Ciutacu reprezinta practicarea in grup 
a unei placeri fade si vulgare tipica mediocritatii 
intelectuale: "pot sa-ti dau muie pentru ca te-am 
votat, pot sa-ti dau muie pentru ca te-au votat, 
pot sa-ti dau muie, esti sef de stat" . 

Sunt sigur ca domnul CTP nu ar fi fost 
incantat deloc daca cineva si-ar fi permis o astfel 
de atitudine doar pentru ca-i cumpara ziarul. 

Traim pe cap cu o presa lipsita de respect 
pentru valorile democratiei si sensibila doar la 
fiorul banului. Ciutacu se zborsea la Basescu 
aseara ca el nu a lucrat decat la patroni si doar o 


mica perioada la stat, pe cand Basescu a strans 

averi formidabile fiind tot timpul bugetar. 
Ciutacu nu a argumentat in nici un moment ca 
Basescu ar fi furat statul, dar a insinuat asta 
fara nici o dovada. In plus, nici nu a respins 
acuzatiile lui Basescu ca a lucrat la stat pe 
vremea in care Omar Haysam praduia avutia 
nationala, si exact in zona economiei nationale in 
care acesta praduia, ci doar a insinuat ca nu a 
lucrat atata timp cat ar fi putut Haysam sa fure. 
Traim o invazie a mediocritatii si o 
pervertire a valorilor autentice din presa de catre 
acestea. Suntem prizonierii unor teme pe care ni 
le aleg interesele politicienilor care finanteaza 
presa. Cristoiu a fost dintodeauna ahtiat dupa 
bani si a scris intodeauna la comanda 
finantatorilor. Au fost momente in care interesele 
cereau ca acesta sa-l muste de cur pe Iliescu si o 
facea cu o manie aproape proletara, apoi urma o 
perioada de pupincurism delicios si astenic in 
care victimele sistemului lui extrem de mobil de 


valori erau altele, altele si tot altele. Marele 

Paznic al Presei Romanesti nu a vazut niciodata 
nematodismul lui Cristoiu, prostia vehementa a 
lui Stan si militantismul dogmatic al lui Gadea. A 
considerat ca ceea ce fac ei se numeste jurnalism 
si analiza politica. A considerat ca obsesiile pot 
deveni evenimente de presa si pot fi cultivate ca 
rozele PSD-ului printre litere de o schioapa. Nu a 
catadicsit in nici un moment sa intervina in 
favoarea analizei obiective a faptelor si a lasat 
serpuitul placid al ipotezelor despre fapte sa 
danseze hadul dans al banilor murdari din presa 
romaneasca. 

Pe Ciutacu il intereseaza de unde provin 
banii lui Basescu. Eu cred ca ar trebui sa-l 
intereseze de unde provin banii lui Voiculescu. 
Isteria analistilor este in realitate o masca falsa 
menita sa ne abata atentia de la adevarata fata a 
presei romanesti: suntem victimele celor care 
scriu la comanda, victimele unor obsedate 
mediocritati intelectuale. Altfel nu reusesc sa 


inteleg de ce niste ziaristi cu nume nu au reusit 

fata de declaratia Presedintelui sa aiba decat 
reactii de genul "O fi baut ceva”... 
O fi baut ceva realitate din presa lor de 


cacat si s-a gandit sa le intoarca si el o UE. 

Penis, creier, ochi mari si sani rotunzi 


Antropologii susțin că bărbaţii evoluează 
către un penis tot mai mare. Bărbații viitorului 
sunt amenințați de operaţii insolite de genul celor 
dintr-un banc celebru : un pitic cu penisul mare 
se duce să zicem la doctorul Ciomu (da' cel care a 
retezat vârful Omu). Domnu” Doctor stiiți, că eu 
am o problemă cu femeile, toate se plâng, toate 
mă vrea, le place distincția mea până ajungem în 
pat cu ea. Doctoru' pune mâna pe seringă, îl 
anesteziază şi apoi dă să taie... Dar îşi aduce 
aminte că nu l-a întrebat pe pitic cât de multe să 
taie. Aşa că apelează rapid la o asistentă 
cerându-i părerea. Asistenta se uită o dată, se 
uită de două ori şi în cele din urmă zice : Domnu” 
Doctor, mai bine-i lungim un pic picioarele ! 

Apărut prin evoluţie perfect naturală, fiind 
rodul tâmpeniei darwiniste care se numeşte 


muncă, bărbatul şi-a dezvoltat mai întâi 

membrele superioare. Braţele sunt expresia 
biologică a instinctului de proprietate în varianta 
sa primitivă : « a lua » şi « a apuca » sunt verbe 
care s-au dezvoltat în acelaşi ritm cu membrele 
superioare ale omului, până când au sfârşit în 
diverse teoreme liberale de genul « a avea ». Cei 
care apucau şi luau, au sfârşit deci prin a avea, 
fericire care a durat cam până prin secolul XX 
când o entitate transcendentă biologiei numită 
stat, caracterizată prin membre superioare mult 
mai mari, le-a luat totul, punând semn egal între 
verbele « a avea » şi « a aresta ». Dar asta este altă 
poveste. 

Membrele au ajuns la un moment dat la 
nivelul unui membru situat central pe axa 
esteticului uman. În acel moment a apărut lenea 
şi amantul ei cel mai viril, pe care 
intelectualitatea  postmodernistă a vrut să-l 
desfințeze : intimitatea. Membrele superioare au 
încetat să mai crească în detrimentul membrului 


central. Membrul central a început să crească, 

folosind pentru această evoluție toată vlaga şi 
fantezia selecției naturale. Membrul central a 
crescut până în momentul în care a ajuns la 
primul membru al familiei, lucru care a dat un 
imbold de neimaginat nevoii de intimitate a 
individului. Anumite accidente s-au întâmplat 
totuşi, aceasta fiind teoria preferată a 
darwiniştilor, deoarece consangvinizarea a fost 
principala cauză a trecerii de la numărul de 48 
de cromozomi, caracteristic  maimuței, la 
numărul de 46, tipic omului. 

Membrul central creşte, aşa cum susțin 
antropologii şi în zilele noastre. El va mai creşte o 
oarecare perioadă în viitor, făcându-le femeilor 
ochii din ce în ce mai mari şi sânii rotunzi. Nu se 
ştie unde se va opri el sau dacă nu cumva, va 
avea o evoluție similară cu cea a membrelor 
superioare sau cu a piticului din banc: va creşte 
până va stresa membrele inferioare să-şi dea 
drumul şi ele la o creştere din ce în ce mai 


accentuată. Vor reapărea astfel, titanii, care se 

vor împreuna cu fetele pigmeilor inerți la teoriile 
antropologice şi evoluționiste, pentru a crea o 
nouă rasă de oameni, cărora nu membrele le vor 
creşte continuu, ci creierul, oameni care aşa cum 


este normal, vor stăpâni pământul. 


ISN! 


Nica si Bunica 


Puşlamaua care fuse se intoarse si se 
aduse inapoi pe sine iara cu jupon si cu tigara la 
o masa aniversara. Bunicuta sta tangenta pe 
rotundul mesei cerc si-si trecea prin microfoane 
lemnul limbii ca un melc. Toti tovarasii de lupta 
stau ca zbirii lui Arthur, unii îi zâmbesc în 
treacăt alții chiar o pupă-n cur. Se amintesc 
uitate lupte, nume triste de eroi, se vorbeste 
chiar că țara ar fi ruptă fără noi, că si-au 
sacrificat anii mai de preț din câţi aveau ca-n 
balcon un zid formară iar glonţele nu treceau, ca 
revolta a fost bine controlata si-au scutit multe 
vieti sa piara aiurea pe pamântul chinuit. 

Bunicuța-n pene toată se umfla ca un 
curcan şi rememora în trecăt forța ei de uragan. 
Întinate idealuri o forțară să-şi asume rolul de 
conducătoare peste al maselor cutume. Multe 


suli în coasta-i fină au împuns-o ca un cui, 

răstignind câte o vină peste zâmbetul ei şui, 
multe animale hâde mânuite de golani i-au 
tulburat visul roşu mârâind-o peste ani. Multe 
meandre-s în concretul plin de smalţ şi tartru 
greu peste care sinergia poartă al faptelor antreu. 
Dară forța, echilibrul şi cultura de la ruşi o fixară 
fest pe soclu iar duşmanii fură duşi. 

În ăst timp, un fante mizer cu privire de 
parizer şi cu nume leonin o vorbea de rău în 
taină şi-o împroşca cu venin. Că-i vândută la 
imperiul cel sovietic de departe, că-i spioancă 
nesimțită, că despre ea are acte care-i dovedesc 
trecutul de teluric animal, că pe măsa a uitat-o 
de-a murit ca la Canal, că ascendența paternă 
nu-i română ci bulgară şi că pielea-i cam negra, 
ca tuşul din călimară. 

Bunica în toleranța-i şi efortul de Sisif nu 
se sinchisea de vorbe ci scria la catastif. Chiar l-a 
invitat pe fante la întrunirea aniversară să se 
certe împreună cum făceau odinioară. Fantele 


pervers şi negru când ea mâna i-a întins la felație 

a chemat-o, el având organu' ntins. Ea roşind 
precum drapelul şi cravăţile demult îl dădu pe 
fante afară într-un mod chiar foarte cult: 

- Puşlama ai fost băiete, puşlama rămâi şi 
azi nu putea-i atunci la Inter în petardă să te arzi 
i 

- Fir-ai tu al dracu' babă, animală 
bolşevică de nu-ți luam apărarea erai scurtată de 
chică. Au vrut să te-mpuşte unii, eu ca boul m- 
am băgat şi-am nenorocit o ţară azvârlind-o în 
rahat. Şi acuma dau de tine, mă lovesc în orice 
vis, când deschid televizorul toți vorbesc de ce ai 
zis, chiar şi netul dacă-mi vine vre-un cuvânt să 
caut eu dau de replicile tale precum puricii-n 
teveu... 

Cu sudălmi şi cu insulte au tot continuat 
şedinţa şi-n curând chiar tribunalul îşi va motiva 
sentința. 

Adevărul cum ne-nvață-n forța şi echilibrul 
lui şade la mijloc de lume şi aşteptă să îl spui. La 


mijlocul înălțimii dintre puşlama şi babă şade 

adevărul nostru îndoit precum o scoabă. Nica e 
un fante hâtru de la noi din cartier cum era Nica 
a Petrii, cam la fel de cult ca el. Are un limbaj pe 
care orice zid greu il suportă şi cuvinte care-n 
lume au ginecologi escortă. Ce spun ele însă-i 
greu de răstălmăcit aiurea şi ce zice cred şi eu. 
Pe de o parte bunicuta nu mai moare să ne lase, 


dar merită câteodată şi cuvinte mai frumoase. 

Codul lui Iliescu 


Un veritabil pelerinaj a inceput luni 
dimineata la biroul senatorial al presedintelui de 
onoare al PSD, Ion Iliescu, care implineste 78 de 
ani. Majoritatea liderilor social-democrati i-au urat 
"La multi ani!” si i-au facut cadouri dintre cele mai 
diverse. Iliescu a primit de la Geoana cartea, 
intitulata sugetiv "In mijlocul furtunii”. Glumele s- 
au tinut lant. Campion ca intotdeauna: Mircea 
Geoana, care i-a urat lui Iliescu: „sa dea 
Dumnezeu sa fie cat mai multi romani cu acest cod 
genetic ... si rezolvam in acest fel si problema 
demografica din Romania” [via Hotnews] 

Desigur Prostanacul nu-si dezminte nici 
titlul si nici uşurinţa în cuvinte. Bunica-i un 
exemplu de strasnica virtute si chiar la varsta 
treia la lupta se asmute. Problema cea mai mare, 
aceea populara, de ce nu vin pe lume copii ca 


odinoara, nu poate s-o rezolve cu codul ei 

genetic, solutia problemei avand substrat 
eclectic. 

Ereditatea dansei a fost perfid barata de 
fortele obscure ce actionau odata. Cu trompele 
legate la sex ne-a luat intr-una si multe kama 
sutre ne-a inventat batrana. Singurul loc prolific 
din toata viata ei, unde a-n-multit cu ciuda si 
javre si catei, a fost cum vezi partidul şi a lui 
intimitate îmbălsămată tandru în sciziparitate. 

Demografia țării de ascunse legi ascultă că 
nu o înțelege nici clasa cea mai cultă. Un cod 
genetic care se împleticeşte-n van şi-şi plimbă 
ADN-ul din secera-n ciocan e pentru darwinismul 
politic, arbitrar, cam ceea ce rezultă din iapă şi 


măgar. 

Gusa lanseaza strategia "Point & Hoit'" 


Să-ţi tot mişti delicateţțea şi fustița printre 
blocuri, zgândărindu-ți fericirea cu mireasma 
unor locuri. Dacă vre-un puştan ce ochiul şi-l 
holbează plin de saț şi la coapsele-ti vergine 
jindueşte cu nesațţ te va agăța cu-n strigăt, ceva- 
n genul lui “Păpuşă”, să nu-ţi fie foarte frică căci 
prin jur e domnul Guşă. 

Dânsul recenzează hoituri de pisici şi câini 
pe care, hingheritul conform legii nu mai are 


supărare. 


118 


Schimb de limbi: Franta da limbi 
moldovenesti Gazpromului 


Nici n-asteptam de la Larousse să nu 
confirme-un termen rus, acum când boul nu vrea 
să mai pască decât în veritabila moldovenească. 
Că Franța ne ajută aproape de un veac şi la 
tezaur nimeni nu mai presimte-un leac, e lucru 
care-l ştie şi terna îngrijitoare şi profa de chimie. 

Parisul de pe vremuri ne ospita ca boi şi 
între două trenuri vaci ne dădea-napoi. Acuma 
de când Şeful aleargă după Bruni, ca Zeus 
altădată copilele furtunii, nici marea Academie 
nu-şi mai găseşte locul până n-aprinde iară 
Gazprom în sobă focul. 

Şi-acuma limba fiind, 9) simplă 
abstracțiune de pasăre murind, ce rost mai are 
oare să definim o limbă pornind de la un lucru ce 
timpul îl tot schimbă ? O limbă este un lucru pe 
care-l dai si-l iei şi tot primeşti favoruri, plăceri, 


în schimbul ei. Când dai o limbă dulce, moldavă, 

la necaz, rusul îți dă o limbă cu-n metru cub de 
gaz. Şi iată cum sărutul, cel franțuzesc, cu limbă, 
se tot exportă-n lume şi-n alte limbi se plimbă. 

Si am si o 'ntrebare, o leapsa la Ciorici, sa 
ne raspunda-n graba de trece pe aici: 

La  "putină'-n  moldavă nu-i spune 
"poloboc" ? 

Şi la "deloc" în grabă, nu-i spune iară "oc"? 

Atuncea cum se face că numele moldav 


La ruşi domneşte-n frunte pe un registru 


grav 

Iar la Moldova-n frunte-i un foarte rusesc 
nume 

De-a cărui guvernare râdem ades cu 
spume ? 

